hotchpotch/miracl-hf-unified huggingface dataset:
মানুষের লৈঙ্গিক পার্থক্য
লৈঙ্গিক পার্থক্য বলতে সচারচর জীবপ্রজাতির পুরুষ ও স্ত্রী’র মধ্যে বিদ্যমান জৈবিক এবং/অথবা মানসিক বৈশিষ্টগত পার্থক্য বোঝায়। এই পার্থক্যগুলো হয় উভয়ের সাথে সম্পর্কযুক্ত। এই নিবন্ধে মানুষের পুরুষ ও নারীর মধ্যে একটি নির্দিষ্ট বয়সের ক্ষেত্রে গড়পড়তা পার্থক্যের দিকে আলোকপাত করেছে। উদাহরণস্বরূপ, সাধারণত এবং গড়ে প্রাপ্তবয়স্ক পুরুষ উচ্চতায় প্রাপ্তবয়স্ক নারীর চেয়ে লম্বা, কিন্তু একজন নির্দিষ্ট নারী একজন নির্দিষ্ট পুরুষের চেয়ে লম্বা হতে পারেন। এই নিবন্ধে পরিস্কারভাবে নারী-পুরুষ উভয়ক্ষেত্রে প্রযোজ্য এমন পার্থক্যগুলো উল্লেখিত হয়েছে। যদিও কিছু লৈঙ্গিক পার্থক্য আছে যা বিতর্কিত।
দাসত্ব
দাসত্ব () বলতে বোঝায় কোনো মানুষকে জোরপূর্বক শ্রম দিতে বাধ্য করা, এবং এক্ষেত্রে কোনো মানুষকে অন্য মানুষের অস্থাবর সম্পত্তি হিসেবে গণ্য করা হয়। কাউকে তার ইচ্ছার পরিবর্তে দাস করা যেতে পারে। এটি হতে পারে তার আটক, জন্ম, ক্রয় করা সময় থেকে। দাসদের অনুমতি ব্যতিরেকে স্থান বা মালিককে ত্যাগ করা, কাজ না করার, বা শ্রমের মজুরি পাবার অধিকার নেই। কিছু সমাজে নিজের দাসকে হত্যা করা আইনসঙ্গত, এবং অন্যান্য স্থানে এটি একটি অপরাধ হিসেবে বিবেচিত।
দাসত্ববিরোধ আন্তর্জাতিক সংগঠন অ্যান্টি-স্ল্যাভেরি ইন্টারন্যাশনাল দাসত্বের সংজ্ঞা দিতে গিয়ে একে ‘জোরপূর্বক শ্রম দেওয়া’ হিসেবে উল্লেখ করেছে। এই সংজ্ঞা অনুযায়ী, বর্তমান বিশ্বে এখনো ২ কোটি ৭০ লক্ষ দাস রয়েছে। এই সংখ্যা ইতিহাসের যে-কোনো সময়কার দাসের সংখ্যার তুলনায় বেশি। এমন কী প্রায় ৪০০ বছরের ইতিহাসে আফ্রিকা থেকে আমেরিকায় আনা আফ্রিকান দাসের মোট সংখ্যাও এর প্রায় অর্ধেক।
আন্তর্জাতিক শ্রম সংস্থা জোরপূর্বক শ্রম দেওয়াকে দাসত্ব হিসেবে ধরে না। তাদের হিসাব অনুযায়ী এখনো বিশ্বের ১ কোটি ২০ লক্ষ মানুষ জোরপূর্বক শ্রম, দাসত্ব, ও দাসত্ব সংশ্লিষ্ট প্রথার কাছে বন্দী।
এই দাসের বেশির ভাগই ঋণ শোধের জন্য দাসে পরিণত হয়েছে। দক্ষিণ এশিয়ায় একটি বৃহৎ জনগোষ্ঠী মহাজনদের কাছ থেকে অর্থ ধার নিয়ে পরবর্তী অর্থ শোধ দিতে না পারায় দাসে পরিণত হয়েছে। এদের মধ্যে কিছু আছে যারা কয়েক প্রজন্মের জন্য দাস। মানুষ পরিবহন মূলত হয়ে থাকে নারী ও শিশুদের যৌন ব্যবসায় ব্যবসায় খাটানোর জন্য। এটিকে বর্ণনা করা হয় ‘ইতিহাসের সর্ববৃহৎ দাস বাণিজ্য’ হিসেবে। অবৈধ মাদকদ্রব্য পরিবহনে ব্যবহার করার কারণে একই সাথে এটি বিশ্বের অন্যতম দ্রুত বর্ধনশীল অপরাধ ক্ষেত্র। প্রাচীনকালে এবং মধ্যযুগে সমাজে মানুষ কেনা বেচার একটি প্রথা ছিল। যা দ্বারা বিভিন্ন মূল্যের বিনিময়ে মানুষ কেনা যেত। এই প্রচলিত প্রথাটিকেই দাস প্রথা বলা হয়ে থাকে। দাস অথবা দাসী বর্তমান বাজারের পণ্যের মতই বিক্রি হত। বতমার্নে যেমন পণ্য বেচা কেনার বাজার আছে অতীতেও দাসদাসী বিক্রি অথবা ক্রয় এর জন্য আলাদা বাজার ছিল। তখন দাসদাসী আমাদানী এবং রপ্তানীতে প্রচুর বৈদেশিক মুদ্রা অর্জন হত এবং এটা দেশের অর্থনীতিতে প্রভাব পড়তো। সাধারণত দাসদাসীরা আফ্রিকান হত। আফ্রিকান দাস এর মধ্যে হাবশি ও কাফ্রির চাহিদা ছিল বেশী। বাংলায় এসব দাসদাসী ৫ থেকে ৭ টাকায় কেনা যেত এবং স্বাস্থ্যবান দাস প্রায় ২০ থেকে ২২ টাকায় কেনা যেত ।দাসদের দিয়ে ২ ধরনের কাজ করানো হত— কৃষি কাজ এবং গার্হস্থ্য কাজ। তখন সমাজে গুটি কয়েক দাস রাখা একটি সামাজিক মযাদার্র ব্যাপার ছিল। তাছাড়া উচ্চ বিত্তরা তাদের দাসদের দিয়ে বিভিন্ন কৃষি কাজ করাতেন। যেমন: হালচাষ, সেচ এর পানি, মাটি উর্বর করানো, গবাদী পশু পালন, তাদের রক্ষনাবেক্ষণ ইত্যাদি কাজ করতো। দাসীদের সাধারণত রাখা হতে যৌন লোভ লালসা পূরণ করার জন্য। তাদের উপপত্নি করে রাখা হত এবং তাদের সন্তানদেরও দাস রুপে রাখা হত বা বিক্রি করা হত। ব্রিটেনের সরকার এই দাস প্রথা নিরুৎসাহিত করে এবং ১৮৪৩ সালে অ্যাক্ট ফাইভ আইন দ্বারা দাসদাসী আমদানী ও রপ্তানী সম্পূর্ণ নিষিদ্ধ করা হয়।
ইসমাইল ইবনে শরীফ
মৌলে ইসমাইল ইবনে শরীফ () () (১৬৩৪? বা ১৬৪৫?-১৭২৭, রাজত্বকাল ১৬৭২-১৭২৭) ছিলেন মরক্কোর অ্যালৌউত বংশের প্রথম দ্বিতীয় শাসক। অন্যান্য বংশের মতোই ইসমাইলও নিজেকে মুহাম্মাদের (সা) বংশধর হিসেবে দাবি করেছেন। তাঁর দাবি অনুসারে তিনি মুহাম্মাদের নাতি হাসান ইবনে আলির বংশধর। এছাড়া ইসমাইলের নিজের দেশে তিনি ‘যুদ্ধবাজ রাজা’ নামে পরিচিত।
ইসমাইল সিংহাসনের আরোহন করেন তাঁর সৎ ভাই আল-রশিদের মৃত্যুর পর। তিনি তাঁর ঘোড়া থেকে পড়ে মারা যান। ইসমাইলের অভিষেক ঘটে মাত্র ছাব্বিশ বছর বয়সে। তখন তার দেশ বিভিন্ন উপজাতির মধ্যে যুদ্ধ, অন্তর্কোন্দল, ও রাজত্বের দখল সংক্রান্ত প্রতিকূলতায় পর্যদুস্ত। তাঁর শাসন কাল ছিলো ১৬৭২ থেকে ১৭২৭ পর্যন্ত। ইসমাইলকে বলা হয় পৃথিবীর এখন পর্যন্ত সবচেয়ে বেশি সন্তানের পিতা। তিনি ৫২৫ পুত্র ৩৪২ কন্যাসহ মোট ৮৬৭ জন সন্তানের জন্ম দিয়েছিলেন। মেকেনেস নামের যে রাজধানী শহরটি তিনি তৈরি করেছিলেন, তাকে তার মাত্রাতিরিক্ত অপচয়ের কারণ মরক্কোর ভার্সেইলি বলে অভিহিত করা হতো। এই শহর তৈরিতে ব্যবহৃত কিছু পাথর প্রাচীন রোমান ধ্বংসাবশেষ থেকে লুট করে আনা হয়েছিলো। মৌলে ইসমাইলের সময়কালেই মরক্কোর রাজধানী শহর ফেজ থেকে মেকেনেসে স্থানান্তর করা হয়।
গোর্খা
গোর্খা (নেপালি: गोर्खाली) নেপাল ও উত্তর ভারতের একটি জাতিগোষ্ঠী। গোর্খা নামটির উৎপত্তি অষ্টম শতাব্দীর হিন্দু যোদ্ধা-সন্ত গুরু গোরক্ষনাথের নাম থেকে। তাঁর শিষ্য বাপ্পা রাওয়াল (জন্মগত নাম যুবরাজ কালভোজ বা যুবরাজ শালিয়াধীশ) রাজপুতানার (রাজস্থান) মেবার রাজবংশের প্রতিষ্ঠাতা। বাপ্পা রাওয়ালের পরবর্তী উত্তরাধিকারগণ আরও পূর্বে চলে এসে গোর্খা বংশের প্রতিষ্ঠা করেন। গোর্খা বংশ পরে নেপাল রাজ্যের প্রতিষ্ঠা করেছিল। আধুনিক নেপালের ৭৫টি জেলার মধ্যে অন্যতম হল গোর্খা জেলা।
ভারতীয় সেনাবাহিনীর গোর্খা রেজিমেন্ট ও ব্রিটিশ সেনাবাহিনীর ব্রিগেড অফ গুর্খায় গোর্খারা তাঁদের সাহসিকতা ও শক্তিমত্তার ইতিহাসের জন্য সুপ্রসিদ্ধ। ব্রিটিশ আধিকারিকেরা গোর্খাদের "মার্শাল রেস" বা যোদ্ধা-জাতির মর্যাদা প্রদান করে। ব্রিটিশ ভারতে যুদ্ধপ্রিয়, আগ্রাসী মনোভাবাপন্ন, সাহসী, অনুগত, সুশৃঙ্খল, শক্তিমান ও কর্মঠ জাতিগুলিকে "মার্শাল রেস"-এর মর্যাদা দেওয়া হত। ব্রিটিশ ভারতীয় সেনাবাহিনীতে এই সকল মার্শাল রেস থেকে প্রচুর সংখ্যক সৈনিক নিয়োগ করা হত।
ভারতীয় সেনাবাহিনীর প্রাক্তন সেনাপ্রধান, ফিল্ড মার্শাল শ্যাম মানেকশ গোর্খাদের সম্পর্কে একটি বিখ্যাত উক্তি করেন:
পাত্রিয়া আমাদা
পাত্রিয়া আমাদা (পর্তুগিজ: Pátria Amada; বাংলা: প্রিয়তম মাতৃভূমি) মোজাম্বিকের জাতীয় সঙ্গীত। এটি ২০০২ সালে ভিভা, ভিভা এ ফ্রেলিমোকে প্রতিস্থাপন করে। এর কথা এবং সুর দিয়েছেন "জুস্তিনো সিগাউলান কেমান"।
ভিভা, ভিভা এ ফ্রেলিমো
ভিভা, ভিভা এ ফ্রেলিমো (পর্তুগিজ: Viva, Viva a FRELIMO; ইংরেজি: Long Live FRELIMO; বাংলা: দীর্ঘজীবি হক ফ্রেলিমো) মোজাম্বিকের জাতীয় সঙ্গীত ছিল ২৫শে জুন, ১৯৭৫ সাল থেকে ৩০শে এপ্রিল, ২০০২ সাল পর্যন্ত।
১৯৭০ সালে জুস্তিনো সিগাউলান চেম্যান গানের কথা দিয়েছেন এবং একে ১৯৭৫ সাল থেকে ১৯৯২ সালে মোজাম্বিকের প্রধান রাজনৈতিক দলার স্বাধীনতা উদযাপনে ব্যবহার করা হত। ১৯৯২ সালে, বহুদলীয় নির্বাচনের পরে গানের কথা সরিয়ে দেওয়া হয়েছিল। কারণ তাদের কাছে একটি বহুদলীয় দেশের জাতীয় সঙ্গীত হিসেবে বেমানান অনুভব করা হয়েছিল।
এপ্রিল ১৯৯৭, মোজাম্বিকের সরকার একটি প্রতিযোগিতা চালু করণে যে, কে সর্বোত্তম একটি নতুন সঙ্গীত লেখতে পারে। ৩০শে এপ্রিল, ২০০২ সালে পাত্রিয়া আমাদা মোজাম্বিকের জাতীয় সঙ্গীত হিসেবে গ্রহণ করা হয়।
বিশ্ব জল দিবস
১৯৯৩ সালে জাতিসংঘ সাধারণ সভা ২২ মার্চ তারিখটিকে বিশ্ব জল দিবস বা বিশ্ব পানি দিবস হিসেবে ঘোষণা করে।
১৯৯২ সালে ব্রাজিলের রিও ডি জেনিরোতে জাতিসংঘ পরিবেশ ও উন্নয়ন সম্মেলনের (ইউএনসিইডি) এজেন্ডা ২১-এ প্রথম বিশ্ব জল দিবস পালনের আনুষ্ঠানিক প্রস্তাবটি উত্থাপিত হয়। ১৯৯৩ সালে প্রথম বিশ্ব জল দিবস পালিত হয় এবং তার পর থেকে এই দিবস পালনের গুরুত্ব ক্রমশ বৃদ্ধি পেতে থাকে।
জাতিসংঘের সদস্য দেশগুলি এই দিনটিকে নিজ নিজ রাষ্ট্রসীমার মধ্যে জাতিসংঘের জলসম্পদ সংক্রান্ত সুপারিশ ও উন্নয়ন প্রস্তাবগুলির প্রতি মনোনিবেশের দিন হিসেবে উৎসর্গ করেন। প্রতি বছর বিশ্ব জল দিবস উপলক্ষে জাতিসংঘের বিভিন্ন সংস্থার যে কোনো একটি বিশেষ কর্মসূচি পালন করে থাকে। ২০০৩ সালে প্রতিষ্ঠার পর থেকে জাতিসংঘ-জল বিশ্ব জল দিবসের থিম, বার্তা ও প্রধান সংস্থা নির্বাচনের দায়িত্বে রয়েছে।
জাতিসংঘের সদস্য রাষ্ট্রগুলির পাশাপাশি বিভিন্ন বেসরকারি সংস্থাও পরিচ্ছন্ন জল ও জলসম্পদ রক্ষা সম্পর্কে জনসচেতনতা গড়ে তোলার জন্য এই দিন বিশেষ কর্মসূচির আয়োজন করেন। ২০০৩, ২০০৬ ও ২০০৯ সালে জাতিসংঘ বিশ্ব জল উন্নয়ন প্রতিবেদন বিশ্ব জল দিবসেই প্রকাশ করা হয়েছে।
২০১৫ সালের বিশ্ব পানি দিবসের প্রতিপাদ্য ছিল- পানির সহজ প্রাপ্তি, টেকসই উন্নয়নের ভিত্তি৷
মুহাম্মাদ মহসীন
হাজি মুহাম্মদ মহসীন (১৭৩২-১৮১২) ছিলেন বাংলার একজন জনহিতৈষী, দানবীর। দানশীলতার জন্য তিনি দানবীর খেতাব পেয়েছিলেন।
মুহাম্মদ মহসিন ১৭৩২ সালে হুগলিতে জন্মগ্রহণ করেন। তার বাবা হাজি ফয়জুল্লাহ ও মা জয়নাব খানম। ফয়জুল্লাহ ছিলেন একজন ধনী জায়গিরদার। তিনি ইরান থেকে বাংলায় এসেছিলেন। জয়নব ছিলেন ফয়জুল্লাহর দ্বিতীয় স্ত্রী। জয়নবেরও পূর্বে বিয়ে হয়েছিল। মন্নুজান খানম নামে তার ও তার সাবেক স্বামী আগা মোতাহারের একটি মেয়ে ছিল। আগা মোতাহারও বিপুল সম্পদের মালিক ছিলেন। হুগলি, যশোর, মুর্শিদাবাদ ও নদীয়ায় তার জায়গির ছিল। আগা মোতাহারের সম্পত্তি তার মেয়ে মন্নুজান উত্তরাধিকার সূত্রে অর্জন করেছিলেন।
গৃহশিক্ষকের তত্ত্বাবধানে মহসিন ও তার সৎ বোন মন্নুজান শিক্ষার্জন করেছেন। পরবর্তীতে উচ্চ শিক্ষার জন্য রাজধানী মুর্শিদাবাদ যান। শিক্ষাজীবন শেষে তিনি দেশভ্রমণের সফরে বের হন। সফরকালে তিনি হজ পালন করেন। তিনি মক্কা, মদিনা, কুফা, কারবালাসহ ইরান, ইরাক, আরব, তুরস্ক এমন নানা স্থান সফর করেছেন। সফর শেষে দীর্ঘ ২৭ বছর পর তিনি দেশে ফিরে আসেন। দেশে ফেরার পর তিনি তার বিধবা বোনের সম্পদ দেখাশোনা শুরু করেন। মন্নুজানের স্বামী মির্জা সালাহউদ্দিন ছিলেন হুগলির নায়েব ফৌজদার।
১৮০৩ সালে মন্নুজানের মৃত্যুর পর মহসিন তার উত্তরাধিকারী হিসেবে সম্পদের মালিক হন। মহসিন খুব ধার্মিক ছিলেন এবং সহজসরল জীবনযাপন করতেন। তিনি চিরকুমার ছিলেন। বিপুল সম্পদ তিনি দানসদকায় ব্যয় করতেন। ১৭৬৯-৭০ সালের সরকারি দলিল অনুযায়ী তৎকালীন দুর্ভিক্ষের সময় তিনি অনেক লঙ্গরখানা স্থাপন করেন এবং সরকারি তহবিলে অর্থ সহায়তা প্রদান করেন। ১৮০৬ সালে তিনি মহসিন ফান্ড নামক তহবিল প্রতিষ্ঠা করে তাতে দুইজন মোতাওয়াল্লি নিয়োগ করেন। ব্যয়নির্বাহের জন্য সম্পত্তিকে নয়ভাগে ভাগ করা হয়। এর মধ্যে তিনটি ভাগ ধর্মীয় কর্মকাণ্ড, চারটি ভাগ পেনশন, বৃত্তি ও দাতব্য কর্মকাণ্ড এবং দুইটি ভাগ মোতাওয়াল্লিদের পারিশ্রমিকের জন্য বরাদ্দ করা হয়।
হাজি মুহাম্মদ মহসিন ১৮১২ সালে হুগলিতে ইন্তেকাল করেন। তাকে হুগলি ইমামবাড়ায় দাফন করা হয়।
দানশীলতার কারণে তিনি কিংবদন্তীতে পরিণত হন এবং বর্তমানেও দানের ক্ষেত্রে তুলনা অর্থে তার দৃষ্টান্ত ব্যবহার হয়ে থাকে। হুগলির হুগলি মহসিন কলেজ ও চট্টগ্রামের সরকারি হাজী মুহাম্মদ মহসিন কলেজ প্রতিষ্ঠার সময় মহসিনের ওয়াকফকৃত অর্থ ব্যবহৃত হয়, তার পৃষ্ঠপোষকতায় গড়ে ওঠে দৌলতপুর মুহসিন মাধ্যমিক বিদ্যালয়। ঢাকা বিশ্ববিদ্যালয়ের মহসিন হলের নাম তার স্মরণে রাখা হয়েছে। এছাড়াও মহসিন ফান্ডের অর্থে অসংখ্য দরিদ্র ছাত্রদের পড়াশোনার ব্যবস্থা করা হয়।
ঢাকায় অবস্থিত বাংলাদেশ নৌবাহিনীর ঘাটির নাম বিএনএস হাজি মহসিন।
উইলফ্রেড ওয়েন
উইলফ্রেড এডয়ার্ড স্যাল্টার ওয়েন ওয়েলশ জাতিচুক্ত ব্রিটিশ কবি। তিনি যুদ্ধের বিরোধিতার জন্য বিখ্যাত। তিনি প্রথম প্রথম বিশ্বযুদ্ধকালীন কবি। তিনি সমকামী ছিলেন বলে মনে করা হয়।
উইলফ্রেড ওয়েনের জন্ম ১৮ই মার্চ ১৮৯৩ তারিখে ইংল্যান্ডের শ্রপ্সায়ারে। তিনি ১৯১১ সালের মে মাসে। স্কুলজীবন শেষ করেন। ২১শে অক্টোবর ১৯১৫ তিনি সেনাবাহিনীতে যোগ দেন। ৪ জুন ১৯১৬ তিনি দ্বিতীয় লেফট্যান্যান্ট হন। তিনি ১৯১৮ সালে প্রথম বিশ্বযুদ্ধ শেষ হওয়ার এক সপ্তাহ আগে স্যাম্ব্র এর যুদ্ধে মারা যান।
উইলফ্রেড ওয়েন প্রথম বিশ্বযুদ্ধকালীন কবি। তিনি খন্দক ও বিষবাষ্প যুদ্ধপদ্ধতির ভয়াবহতার বর্ণণা দিয়েছেন। তিনি সিগফ্রেড স্যাসুন কর্তৃক প্রভাবিত হয়েছিলেন। তাঁর উল্লেখযোগ্য সাহিত্যকর্ম হল "Dulce et Decorum Est", "Insensibility", "Anthem for Doomed Youth", "" এবং ""
লেগ বিফোর উইকেট
ক্রিকেট খেলায় লেগ বিফোর উইকেট বা এল.বি.ডব্লিউ - একটি উপায় যার ফলে ব্যাটসম্যান আউট হয়ে যায়। একজন আম্পায়ার এই সিদ্ধান্ত নেন, তবে ফিল্ডিং এ থাকা খেলোয়ারদের অবশ্যই আম্পায়ারের নিকট আবেদন করতে হয় । স্ট্যাম্পে লাগার পথে বল যদি ব্যাট ও গ্লাভসে না লেগে শরীরের অন্য কোন অংশে (সাধারণত প্যাডেই লাগে) আঘাত করে তবে সেটা এল.বি.ডব্লিউ হবে।
এল.বি.ডব্লিউ'র এই নিয়মটি করা হয়েছে যাতে ব্যাটসম্যানের শরীর বলকে উইকেটে আঘাত হানার পথে বাঁধা হয়ে না দাঁড়ায়।
লেজার বীম ওয়েল্ডিং
লেজার বীম ওয়েল্ডিং (এল.বি.ডাব্লু) হল ওয়েল্ডিং এর একটি কৌশল যার মাধ্যমে একাধিক ধাতুর টুকরো জোড়া লাগানো যায়।বীমটি একটি নিয়ন্ত্রিত তাপমাত্রার উৎস হিসেবে কাজ করে,যার মাধ্যমে সূক্ষ ও গভীর ওয়েল্ডিং করা যায়।যেখানে খুব সূক্ষ ওয়েল্ডিং করা প্রয়োজন হয় যেমন - অটোমিভ ইন্ডাস্ট্রি, সেখানে এটি ব্যবহার করা হয়।
জনি ডেপ
দ্বিতীয় জন ক্রিস্টোফার “জনি” ডেপ (John Christopher "Johnny" Depp II; জন্ম: ৯ই জুন, ১৯৬৩) একজন মার্কিন অভিনতা, চলচ্চিত্র প্রযোজক এবং সুরকার। তিনি শ্রেষ্ঠ অভিনেতা হিসেবে গোল্ডেন গ্লোব পুরস্কার এবং স্ক্রিন অ্যাক্টরস গিল্ড পুরস্কার জিতেছেন। ১৯৮০’র দশকের টিভি সিরিজ ২১ জাম্প স্ট্রিটের মাধ্যমে ডেপ তার অভিনয় জীবন শুরু করেন। এরপর তিনি আরও প্রতিদ্বন্দ্বিতাপূর্ণ ভূমিকার জন্য চলচ্চিত্রের দিকে পা বাড়ান। এডওয়ার্ড সিজরহ্যান্ডস (১৯৯০) চলচ্চিত্রের কেন্দ্রীয় চরিত্র অভিনয় করে তিনি প্রসংশিত হন। এরপর তিনি স্লিপি হলো (১৯৯৯), চার্লি এন্ড দ্য চকোলেট ফ্যাক্টরী (২০০৫), অ্যালিস ইন ওয়ান্ডারল্যান্ড (২০১০), র‍্যাঙ্গো (২০১১) এবং পাইরেটস অফ দ্য ক্যারিবিয়ান (২০০৩–বর্তমান) চলচ্চিত্রে অভিনয় করে সফলতা পান। ডেপ আটটি চলচ্চিত্রে তার বন্ধু ও চলচ্চিত্র পরিচালক টিম বার্টনের সাথে কাজ করেছেন। সম্প্রতি তারা কাজ করেন ডার্ক শ্যাডোজ (২০১২) নামক চলচ্চিত্রে।
জনি ডেপের অভিনীত চলচ্চিত্রসমূহ যুক্তরাষ্ট্রের বক্স অফিসে ৩.১ বিলিয়ন ডলার এবং সারা বিশ্ব জুড়ে ৭.৬ বিলিয়ন ডলার আয় করেছে। তিনি অনেকবার শীর্ষ পুরস্কারসমূহের জন্য মনোনীত হয়েছেন। তিনি চলচ্চিত্রের জন্য শ্রেষ্ঠ সঙ্গীতধর্মী বা হাস্যরসাত্মক অভিনেতা বিভাগে গোল্ডেন গ্লোব পুরস্কার জিতেন এবং চলচ্চিত্রের জন্য স্ক্রিন অ্যাক্টরস গিল্ড পুরস্কার জিতেন। যুক্তরাষ্ট্রের পিপল ম্যাগাজিন তাকে ২০০৩ এবং ২০০৯ সালে সবচেয়ে আবেদনময় জীবন্ত পুরুষ নির্বাচিত করে। ২০১২ সালে বিশ্বের সবচেয়ে বেশি পারিশ্রমিক প্রাপ্ত অভিনেতা হিসেবে তিনি গিনিস বুক অফ ওয়ার্ল্ড রেকর্ডস-এ তালিকাভুক্ত হন, যার পরিমাণ ৭৫ মিলিয়ন ডলার।
সান ইয়াত-সেন
সান ইয়াত সেন চীন দেশের নেতা ছিলেন। তিনি সেদেশের মানচু রাজবংশের অপশাসনের বিরুদ্ধে লড়ে ছিলেন। তিনি বিদেশে থাকা অবস্থায় মানচু রাজবংশের পতন হয়। তিনি রাষ্ট্রপতি হন। তিনি প্রজাতন্ত্রী চীনের প্রথম রাষ্ট্রপতি।
সান ইয়াত সেন ১৮৬৬ সালের ১২ই নভেম্বর জন্মগ্রহণ করেন। তিনি পড়ে খ্রীস্টধর্ম গ্রহণ করেন। তিনি ডাক্তারি বিদ্যা শেষ করে লন্ডন যান। দেশে রাজনৈতিক আদর্শ প্রচারের জন্য তিনি বিপন্ন হন। ১৯১১ সালে মানচু রাজবংশের পতন হয়। এরপর ১৯১২ সালে তিনি রাষ্ট্রপতিত্ব করলেও তিনি পদচ্যুত হন। শেষে ১২ই মার্চ তিনি মারা যান।
মালিকি
ইমাম মালিকের অনুগামীদের মালিকি বলা হয়। মুলত উত্তর ও পশ্চিম আফ্রিকায় এই মাযহাবের মানুষদের দেখা যায়। এই মাযহাবের মধ্যে বিভিন্ন উপজাতীয় মানুষ (যেমন নোমাড) দেখা যায়। এই মতালম্বীরা মুলত সুন্নি সম্প্রদায়ভুক্ত মানুষ। লিবিয়া, নাইজার, আলজেরিয়া, তিউনিসিয়া, মরক্কো, পশ্চিম সাহারা, চাদ ইত্যাদি দেশের অধিকাংশ মানুষ এই মতালম্বী।
নামিবিয়া, ল্যান্ড অব দ্য ব্রেইভ
নামিবিয়া, ল্যান্ড অফ দ্য ব্রেইভ্ (ইংরেজি: Namibia, Land of the Brave; বাংলা: নামিবিয়া, সাহসীর ভূমি), নামিবিয়ার জাতীয় সঙ্গীত। এই গানের কথা দিয়েছেন আক্সালি ডোয়েসেব, যে কালাহারি মরুভূমি থেকে একটি ঐতিহ্যবাহী গানের শ্রেণীর পরিচালক ছিল। Doëseb একটি সংগ্রামের সময় সঙ্গীতটি লেখতে বেছে নিয়ে ছিলেন পরে ১৯৯১ সালে নামিবিয়া স্বাধীন হয়। এই গানের সুর দিয়েছেন হিদিপো হামুতেনিয়া।
লা নাইজেরিএন
লা নাইজেরিএন নাইজারের জাতীয় সঙ্গীত। এই গানের কথা দিয়েছেন মাউরিস আলবার্ট থিরিয়েট এবং সুর দিয়েছেন রবার্ট জাকের্ট/নিকোলা আবেল ফ্রঁসোয়া ফ্রিওনেট। এইটি নাইজারের জাতীয় সঙ্গীত হিসেবে ১৯৬১ সালে অবলম্বন করা হয়েছিল।
আরিসে, ও কামপাত্রিঅটস্
আরিসে, ও কামপাত্রিঅটস্ নাইজেরিয়ার জাতীয় সঙ্গীত। এইটি ১৯৭৮ সালে অবলম্বন করা হয়েছিল এবং "নাইজেরিয়া আমরা অভিনন্দন তোমাকে জানাই" কে প্রতিস্থাপন করেছিল। বেনেডেক্ট এলিস ওডিয়াসের পরিচালনার অধীনে নাইজেরিয়ান পুলিশ ব্যান্ডের দ্বারা গানে রাখা হয়েছিল।
নাইজেরিয়ান সঙ্গীত সাধারণত কোন বড় ধরনের জাতীয় ঘটনা হ্মেত্রে ব্যবহার করা হয়। যেমন, বড় ধরনের খেলায় ইত্যাদি।
নাইজেরিয়ার জাতীয় জমানত
নাইজেরিয়ার জাতীয় জমানত সঙ্গীতের পরে তৎক্ষণাত আবৃত্তি করে।
হানাফি
হানাফি (আরবি: الحنفي) হল সুন্নি সম্প্রদায়ের মধ্যে একটি মাযহাব। এই মাযহাব অবলম্বী মানুষেরা ইমাম আবু হানিফার অনুসারী। ইমাম আবু হানিফার দুই ভক্ত আবু ইউসুফ ও মুহাম্মাদ আল সায়বানীর অধীনে এই মতবাদ ছড়িয়ে পড়ে। বহু মুসলিম দেশে এই মাযহাব প্রচলিত। ইমাম আবু হানিফার বাস ছিল বাগদাদ শহরে। সৌদি আরবের উত্তরে যে সব দেশে স্থলপথে ইসলাম প্রবেশ করেছিল সে সব দেশে এই মাযহাব প্রচলিত।
সুদান, মিশর, জর্দান, সিরিয়া, ইরাক, তুরস্ক, পাকিস্তান, আফগানিস্তান, ভারত, বাংলাদেশ, উজবেকিস্তান , আলবেনিয়া,
বসনিয়া ও হার্জেগোভিনা, কাজাখস্তান, তাজিকিস্তান, কিরগিজিস্তান এবং তুর্কমেনিস্তানে এই মাযহাবের অনুসারী মানুষ আছেন।কেউ কেউ দাবি করে, প্রচলিত হানাফি মাযহাবের সাথে ইমাম আবু হানীফার কোনো সম্পর্ক নাই। মাযহাবের মতগুলো ইমামের পরে তৈরি করা হয়েছে।
হানবালি
হাম্বলি বা হানবলি (আরবি: حنبلى) হল প্রসিদ্ধ চার সুন্নি ইসলাম সম্প্রদায়ভুক্ত একটি মাযহাব। এই মাযহাবের নামকরণ আহমদ ইবনে হাম্বল নামে এবং এর বিস্তার তার সঙ্গী ও ছাত্রদের দ্বারা হয়েছে।এ
এ মাযহাবের একটি প্রসিদ্ধ বই হলো, "আল মুগনি", যা ইমাম ইবনে কুদামাহ্ আল মাকদিসী(রহিমাহিল্লাহ্) লিখেছেন।এতে অন্য মাযহাবের(ফিকহের) মাস'আলাসমূহ লিপিবদ্ধ থাকায় একে ""তুলনামূলক ফিকহের (আল ফিকহ্ আল-মুকারান)" " এর অন্তর্ভূক্ত বই বলা হয়।
এ ফিকহের আরও বই রয়েছে, তন্মধ্যে কয়েকটি হলো, "উমদাতুল ফিকহ্", "মুখতাসার আল-খিরাকী", "যাদুল মুসতাকনি" ইত্যাদি।
হাম্বলি মাযহাবের কয়েকজন প্রসিদ্ধ আলেম হলেন---
১. ইমাম আহমদ ইবনে হাম্বল(রহিমাহুল্লাহ্);
২. ইমাম আবু দাউদ(রহিমাহুল্লাহ্);
৩. ইমাম তিরমিযী(রহিমাহুল্লাহ্);
৪. আবুল ক্বাসিম খিরাকী(রহিমাহুল্লাহ্);
৫. ইমাম ইবনুল জাওযী(রহিমাহুল্লাহ্);
৬. ইমাম ইবনে কুদামাহ্ আল-মাকদিসী(রহিমাহুল্লাহ্);
৭. ইমাম তাকিউদ্দীন ইবনে তাইমিয়্যাহ (রহিমাহুল্লাহ্);
৮. ইমাম ইবনুল ক্বাইয়্যিম জাওযীয়্যাহ্(রহিমাহুল্লাহ্);
৯. ইমাম ইবনে রজব হাম্বলী(রহিমাহুল্লাহ্) ;
১০. শরফুদ্দীন আল হিজাওয়ী(রহিমাহুল্লাহ্);
১১.ইমাম মুহাম্মদ ইবনে আবদুল ওয়হাব (রহিমাহুল্লাহ্);
১২. ইব্রাহিম আলুশ শাইখ(রহিমাহুল্লাহ্);
১৩. শাইখ ইবনে বায (রহিমাহুল্লাহ্);
১৪. শাইখ ইবনে জিবরীন (রহিমাহুল্লাহ্);
১৫. শাইখ সালেহ আল-ফাওজান(হাফিযাহুল্লাহ্)
প্রমুখ।
এই মাযহাবের বিস্তার প্রধানত সৌদি আরবে সীমাবদ্ধ।তবে সিরিয়া, জর্দান এবং এর আশেপাশেও এ মাযহাব প্রসিদ্ধ।উপমহাদেশে কিছু সংখ্যক হাম্বলি রয়েছে ।
ইবাদী
ইবাদী হল ইসলাম ধর্মাবলম্বীএক মাযহাব। এই মাযহাব সুন্নি বা শিয়া পন্থার অন্তর্ভুক্ত নয়। এই মাযহাবের আবির্ভাব ইবাদী আন্দোলন থেকে। এই আন্দোলন মুহাম্মাদের(সঃ) প্রয়াণের ২০ বছর পর শুরু হয় বলা হয়ে থাকে। আব্দুল্লাহ ইবন ইবাদ আল-তামিমি এই মতবাদের প্রতিষ্ঠাতা মনে করা হয়। কিন্তু এই মাযহাববাদীরা দাবী করেন এর প্রতিষ্টাতা জাবির ইবন জাইদ আল-আযদি। খারাজীদের প্রভাব এই মতবাদের উপর আছে বলে মনে করা হয়। ইবাদীর অনুসারীরা নিজেদেরকে "মুসলমান" বা "সরলতার লোক" বলে উল্লেখ করেন।
এ মতবাদের অনুসারীরা ওমানে সংখ্যাগরিষ্ঠ। ওমানের রাষ্ট্রধর্ম ইসলামের অফিসিয়াল সংস্করণ হলো ইবাদিজম। ওমান ছাড়া পূর্ব আফ্রিকা, আলজেরিয়ার মজ্ব উপত্যকা, লিবিয়ার নাফুস পাহাড় এবং তিউনিসিয়াতে জেরবা দ্বীপে এ মতাবলম্বী মানুষ বাস করে।
খারেজি মতবাদের সাথে এর মিল রয়েছে বলে সুন্নিরা ইবাদিদের খারেজি বলে।
জাবের ইবনে আব্দুল্লাহ হতে বর্ণীত ,এক লোক রাসুল মুহাম্মদ (সঃ) এর কাছে জেরানা নামক স্থানে দেখা করেন। জেরানা নামক স্থানটি হল সেই জায়গা যেখানে রাসুল মুহাম্মদ (সঃ) হুনায়নের যুদ্ধে প্রাপ্ত গনিমতের মাল বণ্টন করছিলেন ।সাহাবী বেলাল (রঃ) এর কাপড়ের উপর রুপার টুকরা গুলো রাখা ছিল। নবীজি সেইখান থেকে মুষ্টি বদ্ধ ভাবে মানুষকে দান করছিলেন। তখন উপস্থিত ঐ লোক বললঃ- “হে মুহাম্মদ আপনি আল্লাহ্‌কে ভয় করুন ও ইনসাফ করুন”
রাসুল মুহাম্মদ (সঃ) বলেনঃ ধ্বংস তোমার জন্য ।আমি যদি ইনসাফ না করি তবে কে ইনসাফ করবে? আল্লাহর শপথ! তোমরা আমার পর এমন কোন ব্যক্তি পাবে না যে আমার চেয়ে অধিক ন্যায় পরায়ণ হবে।সাথে সাথে ওমর (রঃ) (মতান্তরে খালিদ বিন ওয়ালিদ ) বলেন হে রাসুল আপনি অনুমতি দিন আমি এই মুনাফিককে হত্যা করি। রাসুল মুহাম্মদ (সঃ) বলেনঃ না, আমি আল্লাহ্‌র কাছে আশ্রয় চাই । যদি এমন কর তবে মানুষ বলবে আমি আমার সাহাবীদের হত্যা করি ।ঐ লোক চলে যাওয়ার পর ,তিনি আরও বলেন, এই লোকটা ও তার কিছু সঙ্গী থাকবে যারা কোরআন পড়বে কিন্তু কোরআন তাদের কণ্ঠনালী অতিক্রম করবে না। তারা ইসলাম থেকে এমন ভাবে বের হয়ে যাবে, যেমন তীর ধনুক থেকে বের হয়ে যায়।[মুসলিম শরীফ][নাসায়ী শরীফ পৃষ্ঠা ৩০৮]
এই লোকের বংশধর ও অনুসারীরাই হচ্ছে খারেজি।এরা কেমন হবে কি করবে রাসুল (সাঃ) এ সম্পর্কে বিস্তারিত বলে যান।
মুসলিম বিশ্ব
যেসব দেশে মুসলিমরা বাস করেন তাদের একত্রে মুসলিম বিশ্ব বলে। মুসলিমদের সমগ্র মনন, অবস্থান ও অস্তিত্ব জনিত পরিস্থিতিকে মুসলিম জাহান বলা হয়।
২০১৭ সালে, বিশ্বের জনসংখ্যার ১.৮ বিলিয়নের বেশি বা প্রায় ২৪.১% মুসলমান ছিল। এর মধ্যে, এশিয়া-প্রশান্ত মহাসাগরীয় অঞ্চলে প্রায় ৬২%, মধ্যপ্রাচ্য-উত্তর আফ্রিকায় %, সাব-সাহারান আফ্রিকায় ১৫%, ইউরোপে প্রায় ৩% এবং আমেরিকায় ০.৩%।
ইসলাম ধর্মের প্রচার শুরু হয় ৬১২ সালে। ৬২২সালে মদীনায় প্রথম মুসলিম অধ্যুশিত রাজ্য তৈরি হয়। ৬৩২ সালের মধ্যে মুহাম্মাদ(সঃ) আরবের অধিকাংশ অধিকারে আনেন।এরপর রশিদীয় খিলাফত প্রতিষ্ঠা হয়। এই সময় অন্তর্দ্বন্দ্ব দেখা যায়। এরপ্র উমাইয়া বংশের শাসন শুরু হয়। তার পর আব্বাসীয় বংশ আসে। এরমধ্যে ইসলাম স্পেন থেকে চীন সীমান্ত অব্ধি ছড়িয়ে যায়। এরপর আফগান শাসকরা ভারত আক্রমণ করেন ও পরে উপমহাদেশেও মুসলিম রাষ্ট্র প্রতিষ্ঠিত হয়। এরপর তুর্কিশক্তির উত্থান হয়। ক্রুসেড বা ধর্মযুদ্ধ বাধে। স্পেনে পুনরায় খ্রিষ্টীয় শাসন হয়। এরমধ্যে উসমানীয় তুর্কিদের হাতে পুর্ব রোমান সাম্রাজ্যের পতন হয়। তারপর বেশিরভাগ মুসলিম রাষ্ট্রই সাম্রাজ্যবাদের কবলে পড়ে।
মুসলিম অধ্যষিত দেশগুলির এক তালিকা দেওয়া হল।
ইসলামি রাষ্ট্র
ইসলামি রাষ্ট্র ( "") হল একপ্রকার রাষ্ট্রব্যবস্থা যেখানে সরকারের কার্যের প্রথম ভিত্তি হল শরিয়াহ। ইসলামের সূচনাকাল থেকে অনেকগুলো ইসলামি সরকার প্রতিষ্ঠিত হয়েছে।
পরিভাষা হিসেবে ইসলামি রাষ্ট্র শব্দটির ব্যবহার ২০শ শতাব্দী থেকে শুরু হয়। আধুনিক ইসলামি রাষ্ট্রের ধারণা সাইয়েদ আবুল আ'লা মওদুদী, রুহুল্লাহ্‌ খামেনেই, ইসরার আহমেদ, সাইয়েদ কুতুব ও অন্যান্য তাত্ত্বিকরা সমৃদ্ধ করেছেন। প্রথম যুগের খিলাফতের মতই ইসলামি রাষ্ট্রের আইনি উৎস ইসলামি আইনে প্রোথিত। ইসলামি রাষ্ট্রে নির্বাচন, সংসদীয় প্রথা ইত্যাদি আধুনিক রাজনৈতিক প্রতিষ্ঠানগুলো থাকতে পারে।
বর্তমানে অনেক মুসলিম রাষ্ট্র তাদের আইন ব্যবস্থায় ইসলামি আইনকে সম্পূর্ণ বা আংশিকভাবে অনুসরণ করে। কিছু মুসলিম রাষ্ট্রের সংবিধানে ইসলাম রাষ্ট্রধর্ম হিসেবে স্বীকৃত তবে আদালতে ইসলামি আইন প্রয়োগ করা হয় না। যেসব ইসলামি রাষ্ট্রে রাজতন্ত্র নেই সেসব রাষ্ট্র সাধারণত ইসলামি প্রজাতন্ত্র হিসেবে পরিচিত।
রুবিয়াস হ্যাগ্রিড
রুবিয়াস হ্যাগ্রিড (ইংরেজি: Rubeus Hagrid) ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজের একটি কাল্পনিক চরিত্র। সে সকলের কাছে হ্যাগ্রিড নামেই পরিচিত। সে হগওয়ার্টসের চাবি ও মাঠের রক্ষক এবং গেমকিপার। হগওয়ার্টসে হ্যারি পটারের তৃতীয় বর্ষে হ্যাগ্রিড কেয়ার অফ ম্যাজিকাল ক্রিয়েচার্স বিষয়ের শিক্ষক হিসেবে নিযুক্ত হয়। সিরিজে পরবর্তীতে জানা যায় যে, হ্যাগ্রিড অর্ডার অফ দ্য ফিনিক্সের সদস্য।
রাউলিং এর মতে, হ্যাগ্রিড নামটি এসেছে 'হ্যগ্রিডেন' শব্দটি থেকে। যার অর্থ ভয়ঙ্কর রাত।
রাউলিং এর মতে, সিরিজের যেসব চরিত্র তিনি একেবারে প্রথম দিনে সৃষ্টি করেছিলেন, হ্যাগ্রিড তাদের মধ্যে অন্যতম। রোজমারি গোরিং তার নিবন্ধ "হ্যারি'স ফেইম" এ লিখেছেন, রাউলিং এর কাজে ফরেস্ট অফ ডিনের একটি প্রভাব রয়েছে। গোরিং এর মতে, হ্যাগ্রিডই একমাত্র চরিত্র যাকে সরাসরি ফরেস্ট অফ ডিন থেকে উদ্ভূত বলে মনে হয়। তিনি মনে করেন যে, হ্যাগ্রিডকে "হেলস এঞ্জেলস" এর ওয়েলশ অধ্যায় অবলম্বনে গড়ে তোলা হয়েছে।
হ্যাগ্রিড চরিত্রটি এবং তার সাথে হ্যারি, রন উইজলি ও হারমায়োনি গ্রেঞ্জার এর আলোচনা এই সিরিজের একটি লক্ষ্যনীয় বিশেষ দিক হিসেবে চিহ্নিত হয়েছে। হ্যারি, রন ও হারমায়োনি হ্যাগ্রিডের সাথে কথা বলার মাধ্যমেই ডাম্বলডোর ও হগওয়ার্টস সম্পর্কে অনেক অজানা বিষয় জানতে পারে। কারণ হ্যাগ্রিডের অসতর্ক মুহূর্তে গুরুত্বপূর্ণ তথ্য প্রকাশ করে দেওয়ার অভ্যাস রয়েছে। যেহেতু, হ্যাগ্রিডই হ্যারিকে জাদুর জগতের সাথে পরিচয় করিয়ে দিয়েছিল, তাই পুরো সিরিজেই সে হ্যারির অন্যতম ঘনিষ্ঠ বন্ধু হিসেবে ভূমিকা পালন করে। হ্যাগ্রিড হ্যারির প্রতি অত্যন্ত যত্নবান ও রক্ষণশীল। হ্যারিও হ্যাগ্রিডকে তার জীবনের সবচেয়ে গুরুত্বপূর্ণ মানুষদের একজন বলে মনে করে। রাউলিং একটি সাক্ষাৎকারে বলেন যে, শেষ বইয়ে যে দৃশ্যে হ্যাগ্রিড হ্যারির মৃতদেহ বহন করে আনে, সেটি অত্যন্ত তাৎপর্যপূর্ণ, "হ্যাগ্রিড হ্যারিকে ডার্সলিদের কাছ থেকে নিয়ে আসে। সে তাকে জাদুর জগতে প্রবেশ করায়... সে আসলে অভিভাবকের মতই... তাই আমি চেয়েছিলাম হ্যাগ্রিডই হ্যারিকে নিষিদ্ধ বন থেকে নিয়ে আসবে।" হ্যাগ্রিডের মতে, জাদুকরদের মধ্যে রক্তের বিশুদ্ধতা নিয়ে বিভাজন থাকা অনুচিত ও অগ্রহণযোগ্য।
রাউলিং একটি সাক্ষাৎকারে প্রকাশ করেছেন যে, হ্যাগ্রিড গ্রিফিন্ডর হাউজের ছাত্র ছিল। হ্যাগ্রিড নিজের কাছে একটি এক্রোমেন্টুলা বা দানব মাকড়শা রাখার অপরাধে হগওয়ার্টস থেকে বহিষ্কৃত হয়। কারণ, সবাই ধারণা করেছিল যে, হ্যাগ্রিডের মাকড়শাটিই চেম্বার অফ সিক্রেটসের স্লিদারিনের দানব। হ্যাগ্রিড বহিষ্কৃত হওয়ার পর, অ্যালবাস ডাম্বলডোর এর অনুরোধে তৎকালীন হেডমাস্টার আরমান্ডো ডিপেট হ্যাগ্রিডকে গেমকিপার হিসেবে হগওয়ার্টসে রেখে দেন। হ্যারি যখন হগওয়ার্টসে আসে, তখনও হ্যাগ্রিড এই দায়িত্বে নিযুক্ত ছিল। এর পাশাপাশি সে হগওয়ার্টসের চাবি ও ভূমির রক্ষক হিসেবেও নিয়োজিত ছিল। রাউলিং এর মতে, "এর মানে হল, সে তোমাকে হগওয়ার্টসে যাওয়া আসার অনুমতি দিতে পারে।" প্রথম বর্ষের নতুন ছাত্রছাত্রীদের নৌকার মাধ্যমে লেক পাড়ি দিয়ে হগওয়ার্টসে আনার দায়িত্বও হ্যাগ্রিড পালন করে।
স্কটিশ অভিনেতা রোবি কলট্রেন হ্যারি পটার সিরিজের প্রত্যেকটি চলচ্চিত্রে হ্যাগ্রিডের ভূমিকায় অভিনয় করেছেন। "চেম্বার অফ সিক্রেটসে" একটি ফ্ল্যাশব্যাক দৃশ্যে মার্টিন বেফিল্ড অল্পবয়স্ক হ্যাগ্রিডের ভূমিকায় আবির্ভূত হয়েছে।
ড্রেকো ম্যালফয়
ড্রেকো ম্যালফয় (ইংরেজি: Draco Malfoy) জে. কে. রাউলিং রচিত "হ্যারি পটার" সিরিজের একটি কাল্পনিক চরিত্র তথা অন্যতম খলনায়ক। সে হ্যারি পটারের একই বর্ষের সহপাঠী এবং স্লিদারিন হাউসের ছাত্র। সে তার হাউসের সর্বাপেক্ষা আলোচিত কিশোর চরিত্র। ভিনসেন্ট ক্র্যাব ও গ্রেগরি গোয়েল নামে দুই বোকা সহপাঠী তার ছায়াসঙ্গী। এই দুই জন দেহরক্ষীর মতো তার সঙ্গে ঘোরে। ড্রেকোর চরিত্রটি আঁকা হয়েছে এক কাপুরুষ উৎপীড়কের মতো করে। সে অশালীন ভাষায় তার বিরোধীদের মানসিক আঘাত করে থাকে। তবে জাদুক্ষমতা ব্যবহারে তার কিছু বিশিষ্টতাও রয়েছে। "হ্যারি পটার অ্যান্ড দ্য হাফ-ব্লাড প্রিন্স" উপন্যাসে ড্রেকো ম্যালফয়ই প্রধান খলচরিত্র।
ড্রেকো ম্যালফয় চরিত্রটি নায়ক হ্যারি পটারের বিপরীতধর্মী চরিত্র। বিদ্যালয় জীবনে রাউলিং নিজে সহপাঠীদের যে উৎপীড়নের শিকার হয়েছিলেন, তা থেকেই তিনি এই চরিত্রের প্রাথমিক উপাদান সংগ্রহ করেন। ডায়াগন এলিতে ম্যাডাম ম্যালকিনের দোকানে প্রথম সাক্ষাতেই হ্যারি ড্রেকোর ঔদ্ধত্বপূর্ণ রক্ষণশীলতার পরিচয় পায়। রাউলিং ম্যালফয় পরিবারের চরিত্রগুলিকে ব্যবহার করেছেন এক বিশেষ প্রকার রক্ষণশীলতার নিদর্শন হিসেবে। এই রক্ষণশীল ধারণায় উত্তরাধিকারসূত্রে জাদুকরদের রক্তের বিশুদ্ধতাই ছিল সামাজিক প্রতিপত্তির মূল মাপকাঠি। পারিবারিক বিশ্বাসে বিশ্বাসী ড্রেকোও মনে করত, "মাডব্লাড"ঙ্গর্থাৎ মাগল বংশজাত জাদুকর ও জাদুকরীদের জাদুশিক্ষার অধিকার পাওয়া উচিত নয়। জাদুকরদের দুনিয়াকে হ্যারি প্রথমে ভেবেছিল "জাদুময় বিস্ময়ভুবন"। কিন্তু ড্রেকোর সঙ্গে সাক্ষাতের পর তার সে ধারণা ঘুচে যায়। রাউলিং বলেছেন, "হ্যারি দেখতে পায় জাদুবিশ্বে ক্ষমতাসীন অনেক ব্যক্তিই আমাদের জগতের মতোই দুর্নীতিপরায়ণ ও দুষ্ট।"
"ফিলোসফার্স স্টোন" উপন্যাসের প্রথম খসড়ায় ড্রেকো ম্যালফয়ের নাম রাখা হয়েছিল "ড্রেকো স্পানজেন" ("Draco Spungen")। রাউলিং-এর প্রি-ক্যানন ক্লাস তালিকায় "স্পানজেন" নামটি ছিল। কিন্তু পরে তিনি নামটি কেটে লেখেন "স্প্রিংকস"। তালিকা সম্পূর্ণ হওয়ার পর "ম্যালফয়" কথাটি যুক্ত করা হয়। ফিলিপ নেলের মতে, "ম্যালফয়" কথাটি ব্যুৎপত্তিগতভাবে ফরাসি শব্দবন্ধ "ম্যাল ফই" ("mal foi") কথাটি থেকে এসেছে; যার অর্থ "খারাপ বিশ্বাস"।
২০০২ সালে প্রকাশিত একটি নিবন্ধে নিলসেন ও নিলসেন এই মত প্রকাশ করেন যে, "ড্রেকো" শব্দটি "ড্রেকোনিয়ন" ("draconian") শব্দটির অনুষঙ্গে এসেছে; এবং তার পদবির প্রথম অংশ "ম্যাল" আসলে একটি ফরাসি অনুসর্গ যার অর্থ "মন্দ"।
ব্রিটিশ অভিনেতা টম ফেল্টন সিরিজের প্রত্যেকটি চলচ্চিত্রে ড্রেকোর ভূমিকায় অভিনয় করেছে। শেষ চলচ্চিত্র "ডেথলি হ্যালোসে"ও সে ড্রেকোর চরিত্রে অভিনয় করবে বলে নিশ্চিত করা হয়েছে। চলচ্চিত্র ছাড়াও "অর্ডার অফ দ্য ফিনিক্স" ও "হাফ-ব্লাড প্রিন্স" ভিডিও গেমেও ফেল্টন ড্রেকোর কন্ঠ দিয়েছে।
রয়্যাল অ্যালবার্ট হলে একটি সাক্ষাৎকারে রাউলিং বলেন যে, ছেলেরা হ্যারি বদলে ড্রেকোর মতো পোষাক পরতে বেশি পছন্দ করে এবং লোকেরা ড্রেকোকে "একটু বেশিই পছন্দ করে", যা তাঁর কাছে "খানিকটা উদ্বেগজনক"। একই সাক্ষাৎকারে স্টিফেন ফ্রাই বলেন যে, যে মুহুর্তে হ্যারি ড্রেকোর সঙ্গে পরিচিত হয়, সেই মুহূর্ত সে বুঝতে পারে, জাদুদুনিয়াতেও জাতিবিদ্বেষ রয়েছে। আর রয়েছে দুষ্ট ও দুর্নীতিপরায়ণ লোকেরা। ফ্রাই আরো বলেছেন যে ম্যালফয়, ক্র্যাব আর গোয়েল চিরকালই বদমাশ প্রকৃতির। তবে তার সঙ্গীদের তুলনায় ম্যালফয় অনেক বেশি কেতাদুরস্ত।
রামায়ণ (দ্ব্যর্থতানিরসন)
রামায়ণ বাল্মীকি কর্তৃক সংস্কৃতে রচিত একটি হিন্দু মহাকাব্য। "রামায়ণ" শব্দটি এছাড়া নিম্নলিখিত বিষয়গুলির ক্ষেত্রেও প্রযোজ্য।রামায়ণ সেতু – রামেশ্বরম ও মান্নার সংযোগকারী।
দ্য রামায়ণ (আর. কে. নারায়ণ)
দ্য রামায়ণ আর. কে. নারায়ণ রচিত একটি পৌরাণিক গ্রন্থ। ১৯৭৩ সালে লন্ডনের চট্টো অ্যান্ড উইন্ডাস এই গ্রন্থটি প্রকাশ করেন। বইখানি তামিল "কম্ব রামায়ণ" গ্রন্থের একটি সংক্ষেপিত গদ্যানুবাদ। ১৯৩৮ সালে নারায়ণ তাঁর মৃত্যুপথযাত্রী কাকাকে প্রতিশ্রুতি দেন যে তিনি ইংরেজি ভাষায় "কম্ব রামায়ণ" অনুবাদ করবেন। তবে ১৯৬৮ সালের পূর্বে তিনি এই কাজে হাত দিতে পারেননি। পরে ১৯৭৮ সালে তিনি "দ্য মহাভারত" গ্রন্থটিও প্রকাশ করেন।
রামায়ণ (টেলিভিশন ধারাবাহিক)
রামায়ণ একটি অত্যন্ত সফল ভারতীয় টেলিভিশন ধারাবাহিক। এই ধারাবাহিকের স্রষ্টা, রচয়িতা ও পরিচালক রামানন্দ সাগর। ৭৮-পর্বের এই ধারাবাহিকটি ১৯৮৭ সালের ২৫ জানুয়ারি থেকে ১৯৮৮ সালের ৩১ জুলাই পর্যন্ত প্রতি রবিবার ভারতীয় সময় সকাল সাড়ে ন’টায় সম্প্রচারিত হয়।
এই ধারাবাহিকটি নির্মিত হয় মূলত বাল্মীকি "রামায়ণ" ও তুলসীদাসের "রামচরিতমানস" অবলম্বনে। তবে এর কিছু কিছু অংশ গৃহীত হয়েছিল কম্বন রচিত "কম্ব রামায়ণ" ও অন্যান্য গ্রন্থ থেকে।১৯৮৬ সালে "বিক্রম অউর বেতাল" ধারাবাহিকের সাফল্যের পর "দাদা-দাদী কি কাহানিয়া" প্রযোজনার সময়েই রামানন্দ সাগর দূরদর্শনের কাছে রামায়ণ অবলম্বনে ধারাবাহিক নির্মাণের প্রস্তাব রাখেন। প্রস্তাবটি প্রথমে প্রত্যাখ্যাত হয়। কিন্তু পরে পুনরায় প্রস্তাবটি রাখা হলে দূরদর্শন কর্তৃপক্ষ সাম্প্রদায়িকতায় উসকানির আশঙ্কায় এটি নিয়ে দীর্ঘসূত্রিতা করতে থাকেন। শেষে ৫২ পর্বে ধারাবাহিকটি সম্প্রচারের অনুমতি দেওয়া হয়। রবিবার সকাল সাড়ে ন’টার একটি অজনপ্রিয় স্লট ধারাবাহিকটির জন্য নির্ধারিত হয়। কিন্তু ধারাবাহিকটির অভাবনীয় জনপ্রিয়তার কারণে এই পর্বসংখ্যা পরে দুটি পর্যায়ে বৃদ্ধি করে ৭২ করা হয়।
মূল সম্প্রচারের সময় "রামায়ণ" ব্যাপক জনপ্রিয়তা অর্জন করেছিল। এই ধারাবাহিক দশ কোটি দর্শক টানতে সক্ষম হয়। প্রথম দিকে অতটা জনপ্রিয়তা না পেলেও পরে দেখা যায় ভারতে সকল টেলিভিশন দর্শকই ধারাবাহিকটির প্রতি আকৃষ্ট হয়ে পড়েছেন। জনগণের মধ্যে "রামায়ণ" দেখার অত্যুৎসাহী প্রবণতা লক্ষ করে "ইন্ডিয়া টুডে" পত্রিকায় ""রামায়ণ" জ্বর" নামে একটি কথা চালু হয়। উল্লেখ্য, ভারতীয় চলচ্চিত্রের সূচনা ধর্মীয় উপাখ্যানের হাত ধরে হলেও, "রামায়ণ"-ই ছিল ভারতীয় টেলিভিশনের প্রথম ধর্মীয় ধারাবাহিক। পরে এই ধারাবাহিকের দৃষ্টান্তে অনুপ্রাণিত হয়ে ভারতে আরও অনেক ধর্মীয় ধারাবাহিক নির্মিত হয়।
ধারাবাহিকটি সম্প্রচার শুরু হলে শহুরে ভারতীয় ও পাশ্চাত্য চলচ্চিত্র সমালোচকেরা এটিকে শ্লথগতিসম্পন্ন, অতিনাটকীয়তাপূর্ণ ও নিম্ন প্রযোজনা-মানসম্পন্ন বলে সমালোচনা করেন। কিন্তু ধারাবাহিকটি জনপ্রিয়তা অর্জন করলে, এমন নিকৃষ্ট শ্রেণির ধারাবাহিকের এই বিপুল জনপ্রিয়তা অর্জনের পশ্চাতে কি কি কারণ থাকতে পারে, তা নিয়ে পত্রপত্রিকায় প্রচুর লেখালিখি হয়।
অ্যান এলিজাবেথ ডানউডি
জেনারেল অ্যান এলিজাবেথ ডানউডি (), ইউএসএ (জন্ম: ১৯৫৩), ইউ.এস. আর্মি ম্যাটেরিয়াল কমান্ডের একজন সাবেক জেনারেল। পূর্বে ১৭ জুন, ২০০৮ থেকে ১৩ নভেম্বর, ২০০৮ পর্যন্ত তিনি ইউ.এস. আর্মি ম্যাটেরিয়াল কমান্ডের ডেপুটি কমান্ডিং জেনারেল হিসেবে কার্যরত ছিলেন। ২৩ জুন, ২০০৮-এ যুক্তরাষ্ট্রের রাষ্ট্রপতি জর্জ ডব্লিউ বুশ তাঁকে ইউ.এস. আর্মি ম্যাটেরিয়াল কমান্ডের পরবর্তী কমান্ডার হিসেবে কাজ করার জন্য মনোনীত করেন। ২০০৮ সালের ২৩ জুলাই তাঁর মনোনয়ন যুক্তরাষ্ট্রের সিনেটে পাশ হয়। তিনি যুক্তরাষ্ট্রের সামরিক বাহিনী ও ইউনিফর্মড সার্ভিসের ইতিহাসে প্রথম নারী যিনি চার তারকার পদমর্যাদায় অধিষ্ঠিত হয়েছেন। ২০০৮ সালের ১৪ নভেম্বর তিনি তাঁর চতুর্থ তারকাটি লাভ করেন।
আইন অনুসারে, নারীদের যুদ্ধমূলক চাকুরী থেকে দূরে রাখা হয়, এবং এ পথটিই সাধারণত চার তারকা বিশিষ্ট পদমর্যাদা পাওয়ার ক্ষেত্রে অণুসৃত হয়। যদিও ২০০৫ সালে যখন ডানউডি লেফটেন্যান্ট জেনারেল পদে পদোন্নতি লাভ করেন তখন তিনি আর্মির সর্বোচ্চ পদমর্যাদা (র‌্যাংক) বিশিষ্ট নারী হিসেবে অধিষ্ঠিত হন, এবং আর্মি’স ডেপুটি চিফ অফ স্টাফ, জি-৪ (লজিস্টিক) হিসেবে দায়িত্ব পালন শুরু করেন। এই পদবীটির পদমর্যাদা ছিলো তিন তারকা বিশিষ্ট।
মার্কণ্ডেয়
মার্কণ্ডেয় (সংস্কৃত: मार्कण्‍डेय) ছিলেন একজন প্রাচীন হিন্দু ঋষি। তিনি ঋষি ভৃগুর বংশে জাত। মার্কণ্ডেয় শিব ও বিষ্ণু উভয় দেবতারই এক বিশিষ্ট ভক্ত। একাধিক পুরাণে তাঁর উল্লেখ রয়েছে। "মার্কণ্ডেয় পুরাণ" ঋষি মার্কণ্ডেয় ও জৈমিনীর কথোপকথনের আকারে রচিত। "ভাগবত পুরাণ"-এরও কিয়দংশ মার্কণ্ডেয়র কথোপকথন ও প্রার্থনার সংকলন। "মহাভারত"-এও মার্কণ্ডেয়ের উল্লেখ রয়েছে। সকল মূল শাখার হিন্দু সম্প্রদায়গুলির কাছেই মার্কণ্ডেয় এক শ্রদ্ধেয় ঋষি।
বর্তমানে উত্তরাখণ্ডের উত্তরকাশী জেলায় যমুনোত্রী মন্দিরের ট্রেকিং রুটে মার্কণ্ডেয় তীর্থ নামে একটি স্থান অবস্থিত। লোকবিশ্বাস অনুযায়ী এখানেই মার্কণ্ডেয় তাঁর "মার্কণ্ডেয় পুরাণ" গ্রন্থখানি রচনা করেছিলেন।
ঋষি মার্কণ্ডেয় সম্পর্কে প্রচলিত জনপ্রিয় উপাখ্যানটি নিম্নরূপ:
মৃকণ্ডু ঋষি ও তাঁর পত্নী মরুদবতী পুত্রকামনায় শিবের আরাধনা করেন। তাঁদের তপস্যায় তুষ্ট হয়ে শিব তাঁদের সম্মুখে উপস্থিত হন। তিনি জিজ্ঞাসা করেন, তাঁরা কেমন পুত্র চান – দীর্ঘজীবী মূর্খ পুত্র না ক্ষণজীবী জ্ঞানী পুত্র। মৃকণ্ডু ঋষি ক্ষণজীবী জ্ঞানী পুত্রই চান। জন্ম হয় মার্কণ্ডেয়ের।
মার্কণ্ডেয়ের আয়ু ছিল মাত্র ষোলো বছরের। সে ছিল শিবের ভক্ত। ষোড়শ বছরে পদার্পণ করার পর যখন তার মৃত্যুকাল আসন্ন, তখন সে একটি শিবলিঙ্গ গড়ে পূজায় বসে। যম তাকে নিয়ে যেতে এলে সে সেই শিবলিঙ্গ ছেড়ে যেতে অস্বীকার করে। যম তাঁর রজ্জু দিয়ে মার্কণ্ডেয়কে বন্ধন করলে, মার্কণ্ডেয় শিবলিঙ্গটিকে আঁকড়ে ধরে এবং শিবের কাছে সাহায্য প্রার্থনা করতে থাকে। ভক্তবৎসল শিব ভক্তের দুর্দশা দেখে শিবলিঙ্গ থেকে আবির্ভূত হন। ক্রুদ্ধ শিব আক্রমণ করেন যমকে। যম পরাভূত হন এবং মার্কণ্ডেয়ের উপর তাঁর দাবি ত্যাগ করে ফিরে যান। শিব যমকে পরাজিত করে "মৃত্যুঞ্জয়" নামে পরিচিত হন। শিবের বরে মার্কণ্ডেয় অমরত্ব লাভ করেন।
"মহামৃত্যুঞ্জয় মন্ত্র" মার্কণ্ডেয়ের রচনা মনে করা হয়। তামিলনাড়ুর তিরুক্কদাভুর মন্দিরে শিবের যমবিজয়ের ধাতুচিত্র রয়েছে। "নৃসিংহ পুরাণ" গ্রন্থেও একই প্রকার একটি কাহিনির উল্লেখ পাওয়া যায়। তবে এই কাহিনি অনুযায়ী, মার্কণ্ডেয় কর্তৃক "মৃত্যুঞ্জয় মন্ত্র" পাঠের পর বিষ্ণু যমের হাত থেকে মার্কণ্ডেয়কে রক্ষা করেছিলেন।
"ভাগবত পুরাণ" গ্রন্থে উল্লিখিত কাহিনি অনুসারে, সমগ্র বিশ্ব জলময় হলে মার্কণ্ডেয় বিষ্ণুর স্তব করে তাঁকে উদ্ধার করার আবেদন জানান। বিষ্ণু পাতায় ভাসমান একটি বালকের বেশ ধরে এসে তাঁকে বলেন যে তিনিই "সময়" ও "মৃত্যু"। বালক ঋষিকে অনুরোধ করেন যে তিনি যেন নিজেকে ক্রমবর্ধমান জলরাশি থেকে উদ্ধার করতে বালকের মুখে প্রবেশ করেন। বালকের উদরে প্রবেশ করে সেখানে মার্কণ্ডেয় সেখানে বিশ্বচরাচর, সপ্তলোক ও সপ্ত মহাসমুদ্রের উপস্থিতি দেখতে পান। সকল পর্বত, রাজ্য ও জীব সেখানে বিদ্যমান ছিল। উদভ্রান্ত হয়ে মার্কণ্ডেয় বিষ্ণুর স্তব করতে থাকেন। সেই মুহুর্তেই বালকের মুখের বাইরে বেরিয়ে আসেন। বিষ্ণু তাঁর সম্মুখে আবির্ভূত হয়ে তাঁকে বর দেন। মার্কণ্ডেয় বালকরূপী বিষ্ণুর উদরে এক হাজার বছর কাটিয়েছিলেন। সেখানেই তিনি "বালমুকুন্দাষ্টকম্" স্তোত্র রচনা করেন।
শাক্তধর্মের সর্বোচ্চ ধর্মগ্রন্থ "দেবীমাহাত্ম্যম্" "মার্কণ্ডেয় পুরাণ" গ্রন্থের অংশবিশেষ।
পাঁসে তু ভো কোরা, ফ্রাপে লে বালাফোঁ
পাঁসে তু ভো কোরা, ফ্রাপে লে বালাফোঁ () সেনেগালের জাতীয় সঙ্গীত। এই গানের কথা দিয়েছেন লেওপল্ড সেদার সেঙ্গোর এবং তিনি সেনেগালের প্রথম রাষ্ট্রপতি হন। একে সুর দিয়েছেন হেরবেরট পেপার, যে কেন্দ্রীয় আফ্রিকান প্রজাতন্ত্রের জাতীয় সঙ্গীত লে রেনেসাঁ লিখেছেন। কোরা এবং নালাফোন সেনেগালের বাদ্যযন্ত্র। এইটি ১৯৬০ সালে অবলম্বন করা হয়েছিল।
স্টিভেন মালহার্ন
স্টিভেন ড্যানিয়েল মালহার্ন () (জন্ম: এপ্রিল ৪, ১৯৭৭) একজন ইংরেজ টিভি উপস্থাপক, পেশাদার বিনোদক এবং সাবেক জাদুকর। তিনি উপস্থাপনা শুরু করেন সি.আই. টিভিতে ১৯৮৮ সালের মে মাসে এবং আগস্ট ২০০২ সালের আগ পর্যন্ত তিনি এই চ্যানেলের একজন প্রধান উপস্থাপক ছিলেন।
মালহার্ন পেশাদার বিনোদক হিসেবে যাত্রা শুরু করে স্বল্প বয়স থেকেই হাস্যরস ও জাদুর প্রতি আগ্রহী হন। তিনি জাদু বিষয়ক ব্রিটিশ সংগঠন দ্য ম্যাজিক সার্কলের সদস্য, এবং কৃতি সফল জাদুকর। সাম্প্রতিক সময়ে "ট্রিকি টিভি" ও "দ্য কুইক ট্রিক" অনুষ্ঠানে জাদু প্রদর্শন তাঁর সাফল্যের ঝুলিতে রয়েছে। এছাড়া তিনি শিশুদের জন্য জাদুর খেলনা এবং জাদুর ভিডিও বাজারে ছেড়েছেন, এবং "স্টিভেনস্‌ মেগা ম্যাড ম্যাজিক শো"-এর অংশ হিসেবে যুক্তরাজ্য সফর করেছেন। বিশাল জনগোষ্ঠীকে যে তিনি আকৃষ্ট করতে পারেন তা এই শোতে প্রমাণিত হয়। তিনি ভিক্টরিয়া প্যালেস থিয়েটারে ব্রিটেনের রানীর সাথে তিনি রয়েল ভ্যারাইটি পারফর্মেন্সে অংশগ্রহণ করেছেন।
প্রগতি (গাড়ী নির্মাতা)
প্রগতি ইন্ডাস্ট্রিজ লিমিটেড, বাংলাদেশের একটি গাড়ি সংযোজনকারী প্রতিষ্ঠান। এটি বিদেশী বিভিন্ন কোম্পানির তৈরি করা যন্ত্রাংশের ভিত্তিতে গাড়ি সংযোজন করে থাকে, যা স্থানীয়ভাবে বাজারজাত করা হয়।
প্রগতির প্রধান কার্যালয় চট্টগ্রামের আগ্রাবাদ এলাকায় অবস্থিত। এর কারখানাটিও চট্টগ্রামে অবস্থিত। ১৯৬৬ সালে প্রতিষ্ঠিত হওয়া প্রগতি ইন্ডাস্ট্রিজ বর্তমানে বাংলাদেশের বৃহত্তম গাড়ি সংযোজনকারী প্রতিষ্ঠান, যা এ পর্যন্ত ৫০,০০০ এর অধিক প্রাইভেট কার, জিপ, বাস, ট্রাক,পিকাপ, অ্যাম্বুলেন্স, ও ট্রাক্টর সংযোজন করেছে।
১৯৭৩ সালে প্রগতি নির্মিত একটি গাড়ি ভারতের প্রধানমন্ত্রী ইন্দিরা গান্ধীকে উপহার দেয়া হয়েছিল।
২০১০ সালে জাপানি গাড়ি নির্মাতা মিতসুবিশি কর্পোরেশন মিতসুবিশির সেডান ও পাজেরো গাড়ি প্রগতির মাধ্যমে বাংলাদেশে নির্মাণ করার জন্য বাংলাদেশ সরকারের কাছে প্রস্তাব দিয়েছে।
মেধা পাচার
মেধা পাচার একটি আন্তর্জাতিক ঘটনা যা মানুষের অভিবাসন প্রক্রিয়ার একটি অনুষঙ্গ। কারিগরি দক্ষতা সম্পন্ন কিংবা শিক্ষিত মেধাবীদের বিরাট অংশের অভিবাসন অথবা অন্যদেশে গমনের ফলশ্রুতিতে মেধাপাচার ঘটে। সাধারণত যুদ্ধ, সুযোগ সুবিধার অভাব, রাজনৈতিক অস্থিরতা বা জীবন যাপনের ঝুঁকির এড়াতে মেধা পাচার ঘটে থাকে। মেধা পাচারের কারণে একটি দেশ তার সবচেয়ে মেধাবী, জ্ঞানী, দক্ষ ও যোগ্য নাগরিককে হারায়।
বৃটেনের রয়েল সোসাইটি মেধা পাচার বলতে বিজ্ঞানী ও প্রযুক্তিবিদদের উত্তর আমেরিকা অথবা ইউরোপে অভিবাসনকে বুঝিয়েছে। মেধা পাচারের বিপরীত শব্দ হল মেধা আহরণ এটা হয় যখন কোন দেশে বহু সংখ্যক দক্ষ লোকের আগমন ঘটে। যোগ্য ও অভিজ্ঞ লোকদের তাদের যোগ্যতা প্রমানের সুযোগ দিয়ে এবং জীবনযাত্রার অন্যান্য সুবিধাদি বৃদ্ধি করে মেধা পাচার রোধ করা যায়। মেধাপাচার উন্নয়নশীল দেশ গুলোর মধ্যে বেশি দেখা যায় যেমন আফ্রিকার কলোনিগুলো, মধ্যপ্রাচ্য, দক্ষিণ এশিয়া।
১৯৬০-এর ইউ-২ ঘটনা
১৯৬০-এর ইউ-২ ঘটনা () হচ্ছে স্নায়ু যুদ্ধ চলাকালীন সময়ে সংঘটিত একটি বিমান সংক্রান্ত ঘটনা। এটি সংঘটিত হয় ১৯৬০ সালের ১ মে, যুক্তরাষ্ট্রের রাষ্ট্রপতি ডোয়াইট ডি. আইজেনহাওয়ারের মেয়াদকালীন সময়ে। সেসময় সোভিয়েত ভূখণ্ডে অনুপ্রবেশকৃত একটি মার্কিন ইউ-২ গোয়েন্দা বিমানকে সোভিয়েত ইউনিয়ন তার সীমানায় গুলি করে ভূপাতিত করে। মার্কিন সরকার প্রথমে এই বিমানটি পাঠানোর উদ্দেশ্য এবং কার্যক্রম সম্পর্কে অস্বীকার করলেও পরবর্তীকালে চাপের মুখে স্বীকার করে যে, এটির কার্যক্রম ছিলো একটি গোপন ও সন্দেহভাজন বিমানের মতো। এই স্বীকারোক্তির কারণ ছিলো সোভিয়েত সরকার বিমানটি অধিকাংশ ধ্বংসাবশেষ ও একমাত্র বৈমানিক ফ্রান্সিস গ্যারি পাওয়ারসকে আটক করে, যা মার্কিন সরকারকে এই ঘটনাটিকে স্বীকার করতে বাধ্য করে। মাত্র দুই সপ্তাহ আগে ফ্রান্সের রাজধানী প্যারিসে পূর্ব ও পশ্চিমের মধ্যে পূর্ব নির্ধারিত এক সভার আগে এ ধরনের ঘটনা যুক্তরাষ্ট্রকে যথেষ্ট লজ্জার মধ্যে ফেলে দেয়। একই সাথে এটি সোভিয়েত ইউনিয়ন ও যুক্তরাষ্ট্রের সম্পর্কের মধ্যে একটি মোটা দাগ টেনে দেয়।
আকাশসীমায় সার্বভৌমত্ব অক্ষুণ্ন রাখা যে কোন দেশের অধিকার এবং বিশেষত একটি সামরিক বিমানের অনুপ্রবেশের বিপরীতে রাষ্ট্র যে কোন পদক্ষেপ গ্রহণ করার অধিকার রাখে।
ইউ-২ ছিল একটি মার্কিন গোয়েন্দা বিমান, এবং এর চালক ছিলেন কর্নেল ফ্রান্সিস গ্যারি পাওয়ারস। একই সাথে তিনি ছিলেন একজন সিআইএ এজেন্ট। তিনি ইউ-২ বিমানের সাহায্যে সিআইএ-এর জন্য সোভিয়েত ইউনিয়নের এলাকা থেকে তথ্য সংগ্রহ করতে উদ্যত হন। সমগ্র বিষয়টি তদারকপূর্বক পাওয়ারস দীর্ঘদিন ধরেই কাজটি করে আসছিলেন, কিন্তু অজ্ঞাত ভাবে ১৯৬০ সালের ১ মে ইউ-২ বিমানটি সোভিয়েত আকাশসীমায় প্রবেশ করলে সোভিয়েত ইউনিয়নের একটি মিগ-১৯ ও এসইউ-৯ যুদ্ধবিমান পাওয়ারসের বিমানটিকে লক্ষ্য করে অবতরণ করার সংকেত পাঠায়। কিন্তু পরবর্তীকালে ইউ-২ অবতরণ না করায় ক্ষেপণাস্ত্র নিক্ষপে করে বিমানটিকে ভূপাতিত করা হয়। বৈমানিক জি. পাওয়ারস প্যারাসুটের সাহায্যে ভূমিতে অবতরণ করতে সক্ষম হন। অবতরণের পরপরই সোভিয়েত সামরিক বাহিনী পাওয়ারসকে গ্রেফতার করে, এবং পরবর্তীকালে সোভিয়েত আদালতে তার বিচার করা হয়।
সোভিয়েত আদালত সোভিয়েত বাহিনীর এই কাজকে যথার্থ বিবেচনা করে এবং মি. পাওয়ারস কে দোষী সাব্যস্ত করে ১০ বছররে সশ্রম কারাদন্ড প্রদান করা হয়। পরবর্তীকালে তাকে সাইবেরিয়ায় পাঠিয়ে দেওয়া হয়। এই মামলা থেকে এই নীতি প্রতিষ্ঠিত হয় যে, রাষ্ট্র তার আকাশ সীমায় সার্বভৌমত্ব অক্ষণ্ণু রাখতে যে কোন পদক্ষেপ গ্রহণ করতে পারে। এর সত্যতা প্রমানিত হয় এই ঘটনা থেকে যে, মার্কিন যুক্তরাষ্ট্র সোভিয়েত এর এই সব কর্মকান্ডের কোন বিরধিতা করে নি।
হাইড্রোজেন সায়ানাইড
হাইড্রোজেন সায়ানাইড () হচ্ছে একটি বর্ণহীন, অত্যন্ত বিষাক্ত রাসায়নিক যৌগ। এর রাসায়নিক সংকেত । সাধারণ কক্ষ তাপমাত্রায়ই (২৬ °C বা ৭৮.৮ °F) হচ্ছে এর স্ফূটনাঙ্ক। এটি একটি সরলরৈখিক যৌগ, যা নাইট্রোজেনের সাথে ত্রৈত বন্ধন ও কার্বনের সাথে একক বন্ধন সৃষ্টির মাধ্যমে যৌগ গঠন করে। হাইট্রোজেন সায়ানাইডের একটি মাইনর টটোমার রয়েছে, যা বা হাইড্রোজেন আইসোসায়ানাইড নামে পরিচিত।
৯.২ মাত্রায় হাইড্রোজেন সায়ানাইডে মৃদু অম্লত্ব লক্ষ করা যায়। এছাড়া এটি পানিতে আয়নিত হয়, যা দ্রবণে সায়ানাইড অ্যানায়ন সরবরাহ করে। পানিতে হাইড্রোজেন সায়ানাইডের দ্রবণ হাইড্রোসায়ানিক এসিড তৈরি করে। হাইড্রোজেন সায়ানাইডের লবণ সায়ানাইড নামে পরিচিত। এটি বিষাক্ত হতে পারে।
হাইড্রোজেন সায়ানাইড শিল্পকারখানায় বাণিজ্যিক ভিত্তিতে উৎপাদন করা হয়। বিভিন্ন রকমের রায়ানিক যৌগে এটি সূচক হিসেবে ব্যবহৃত হয়। যৌগগুলো পলিমার থেকে ফার্মাসিউটিক্যালস সংক্রান্তও হয়ে থাকে।
কস্ট সেসেলওয়া
কস্ট সেসেলওয়া (সেশেল ক্রেওল: "Koste Seselwa"; ইংরেজি: Join together all Seychellois) সেশেলের জাতীয় সঙ্গীত। ১৯৯৬ সালে একে অবলম্বন করা হয়েছিল। এটি গানের কথা দিয়েছেন ডেভিড ফ্রঁসোয়া মারর্ক আনদ্রে এবং সুর দিয়েছেন একজন জর্জ চার্লস্ রবার্ট পাইয়ট‌।
সেশেলের প্রথম জাতীয় সঙ্গীত ছিল "এন আভান্ত" (সামনে) (১৯৭৬-১৯৭৮), স্বাধীনতার পরে প্রথম দুই বছরের জন্য ব্যবহার করা হয়। পরে এটির পরিবর্তে "ফের সেসেলওয়া (সেশেল গর্বিত হও) (১৯৭৮-১৯৯৬), ব্যবহার করা হয়, যে পর্যন্ত না "কস্ট সেসেলওয়া" (১৯৯৬) একে প্রতিস্থাপন করে।
এন আভান্ত
এন আভান্ত (সামনে)(সেশেল ক্রেওল: En Avant) সেশেলের জাতীয় সঙ্গীত। ১৯৭৬ সালে একে অবলম্বন করা হয়েছিল। এই গানের লেখক এবং সুরকারের নাম অজানা।
স্বাধীনতার পরে প্রথম দুই বছরের জন্য একে ব্যবহার করা হয়। পরে এটির পরিবর্তে "ফের সেসেলওয়া" (সেশেল গর্বিত হও) (১৯৭৮-১৯৯৬), ব্যবহার করা হয়, যে পর্যন্ত না "কস্ট সেসেলওয়া" (১৯৯৬) একে প্রতিস্থাপন করে।
ফের সেসেলওয়া
ফের সেসেলওয়া (সেশেল গর্বিত হও) (সেশেল ক্রেওল: Fyer Seselwa) সেশেলের জাতীয় সঙ্গীত। ১৯৭৮ সালে একে অবলম্বন করা হয়েছিল। ১৯৭৮-১৯৯৬ সাল পর্যন্ত সেশেলের জাতীয় সঙ্গীত হিসেবে ব্যবহার করা হয়, যে পর্যন্ত না "কস্ট সেসেলওয়া" (১৯৯৬) একে প্রতিস্থাপন করে।
এটি গানের কথা নেওয়া হয়েছে সমবেতভাবে এবং সুর দিয়েছেন "পিয়েরে দাসত্রোস-গেযে"।
গ্যাংস অফ নিউ ইয়র্ক
গ্যাংস অফ নিউ ইয়র্ক () হচ্ছে ২০০২ সালে মুক্তিপ্রাপ্ত একটি মার্কিন ঐতিহাসিক চলচ্চিত্র, যা মূলত ১৯ শতকের নিউ ইয়র্ক সিটির ম্যানহাটনের ফাইফ পয়েন্ট এলাকাকে কেন্দ্র করে নির্মিত হয়েছে। এটি পরিচালনা করেছেন মার্টিন স্কোরসেজি, এবং চিত্রনাট্য লিখেছেন জে কক্স, স্টিভেন জেলিয়ান, এবং কেনেথ লনেরগান। চলচ্চিত্র তৈরি হয়েছে লেখক হার্বার্ট অ্যাশবুরির ১৯২৮ সালের বই "দ্য গ্যাংস অফ নিউ ইয়র্ক" অনুসারে। চলচ্চিত্রটির চিত্রধারণ হয়েছে ইতালির রোমে, এবং এটির বিপণনে ছিলো মিরাম্যাক্স ফিল্মস। চলচ্চিত্রটি ২০০৩ সালে সেরা চলচ্চিত্র বিভাগে একাডেমি পুরস্কারের জন্য মনোনীত হয়েছিলো।
নিউরাল নেটওয়ার্ক
সাধারণ কম্পিউটার প্রোগ্রাম গুলো অবুঝ ধরনের হয়ে থাকে; যেভাবে প্রোগ্রাম করা হয়, সে ভাবেই কাজ করে। নিজ থেকে কিছুই করতে পারে না। কিছু বিজ্ঞানী ভাবল মানুষ যেভাবে শিখে, সেভাবে যদি কম্পিউটার ও শিখতে পারে, তাহলে তো কম্পিউটার প্রোগ্রাম গুলো আরো সুন্দর হয়ে যাবে, শেখার উপর ভিত্তি করে কাজ করতে পারবে। কম্পিউটার প্রোগ্রামকে মানুষ যে ভাবে শিখে, কাজ করে, সেভাবে তৈরি করার প্রচেষ্ঠা থেকেই আর্টিফিশিয়াল নিউরাল নেটোওয়ার্ক শাখাটি সৃষ্টি হয়।
প্রথাগতভাবে, নিউরাল নেটওয়ার্ক (Neural Network) বলতে একটি নেটওয়ার্ক অথবা একটি জৈবিক নিউরনের (Biological Neurons) সার্কিটকে বোঝানো হত। আধুনিক যুগে নিউরাল নেটওয়ার্ক বলতে আরও একটি নেটওয়ার্ক কে বোঝায় যা আর্টিফিসিয়াল নিউরাল নেটওয়ার্ক (Artificial neural network) নামে পরিচত, যা মূলত আর্টিফিসিয়াল নিউরন বা নোডের সমন্নয়। সুতরাং, নিউরাল নেটওয়ার্ক শব্দটির দুইটি আলাদা ব্যবহার রয়েছেঃ
এই আর্টিকেলটিতে জৈবিক নিউরাল নেটওয়ার্ক এবং কৃত্রিম নিউরাল নেটওয়ার্ক এই দুই ধারণার সম্পর্কে আলোচনা করা হয়েছে।
সাধারণত জৈবিক নিউরাল নেটওয়ার্ক বলতে বোঝায় রাসায়নিক ভাবে সংযুক্ত, পরস্পর সহযোগী কিছু নিউরন এর দলকে। এক একটি নিউরন অপর অনেক নিউরনের সাথে যুক্ত থাকতে পারে। একটি নেটওয়ার্কে নিউরনের মোট সংখ্যা কিংবা, মোট রাসায়নিক সংযুক্তি সংখ্যার হিসাব অনেক ব্যপক। একটি নিউরন অপর একটি নিউরনের সাথে যে যোগসূত্র দিয়ে যুক্ত তাকে সিনাপ্স বলে। axon এবং dendrites এ সিনাপ্স ঘটতে দেখা যায়, অবশ্য Dendrodendritic microcircuits দ্বারা অনান্য বিবিধ প্রকার সংযুক্তিও ঘটতে দেখা যায়। নিউরোট্রান্সমিটার যে শুধু মাত্র বৈদুতিক সংকেত সঞ্চালন করে তা নয়, এর ব্যতিক্রম ও দেখা যায়। আর এ সমস্ত কারনেই নিউরাল নেটওয়ার্ক কে অনেক জটিল বলে মনে করা হয়।
কৃত্রিম বুদ্ধিমত্তা (Artificial intelligence) এবং বোধ ভিত্তিক মডেল (Cognative model) দ্বারা নিউরাল নেটয়ার্ক এর কিছু বৈশিষ্ট্যাবলীকে অনুকরণের (simulate) চেষ্টা করা হয়। প্রথম দিকে নিউরাল নেটয়ার্ক এর নির্দিষ্ট কিছু কাজ সমাধা করার কথা চিন্তা করা হলেও পরের দিকে জৈবিক নিউরাল নেটওয়ার্ক এর গাণিতিক মডেল তৈরির করার দিকে মননিবেশ করা হয়।
কৃত্রিম বুদ্ধিমত্তা (Artificial intelligence) দ্বারা কৃত্রিম নিউরাল নেটওয়ার্ককে বোঝানো হয়, ছবি বিশ্লেষণ অথবা সমন্বয় সাধনযোগ্য নিয়ন্ত্রণ কে কম্পিউটার সফটওয়্যার বা স্বশাসিত রোবোট এ খুব সুন্দর ভাবেই প্রয়োগ করা হয়েছে। বেশির ভাগ কৃত্রিম নিউরাল নেটওয়ার্কই পরিসংখ্যানিক অনুমান, বাছাইকরন ও নিয়ন্ত্রন তত্ত্বের ভিত্তিতে গঠিত।
মস্তিক কিভাবে কাজ করে সেই চিন্তা থেকেই ১৮০০ সালের শেষের দিকে নিউরাল নেটওয়ার্ক ধারণার জন্ম হয়েছিল। এই ধারনাটি কম্পিউটার এর জগৎ এ ব্যবহার হয় টূরিন (Turing) এর বি-টাইপ মেশিন এবং পারসেপট্রন (perceptron) এ।
সিসিমপুর
সিসিমপুর হচ্ছে শিশুদের জন্য টেলিভিশন অনুষ্ঠান "সেসামি স্ট্রিট"-এর বাংলাদেশি সংস্করণ। এটির নতুন পর্ব প্রতি শুক্রবার বাংলাদেশ টেলিভিশনে প্রচারিত হয়ে থাকে। এছাড়া সপ্তাহজুড়ে কয়েকবার পর্বটি পুনঃপ্রচারও করা হয়। ১৪ এপ্রিল ২০০৪, পহেলা বৈশাখের মধ্য দিয়ে অনুষ্ঠানটির যাত্রা শুরু ৷
প্রথম মৌসুমে এটির মোট ২৬টি পর্ব নির্মিত হয়, এবং ফেব্রুয়ারি ২০০৬ পর্যন্ত এটির দ্বিতীয় মৌসুমে ৩৬টি পর্ব নির্মিত হয়েছে। ইউএসএআইডি এই অনুষ্ঠানটি নির্মাণে প্রথম তিন বছরে ৭০ লক্ষ মার্কিন ডলার অর্থসাহায্য দেওয়ার প্রতিশ্রুতি দিয়েছে। এটি বাংলাদেশের প্রথম শিশুদের জন্য শিক্ষামূলক অনুষ্ঠান। ধারণা করা হয় যে, এর প্রথম দুই বছরে প্রায় ৪০ লক্ষ শিশু এই অনুষ্ঠানটি উপভোগ করেছে।
বিসিআইসি কলেজ
বিসিআইসি কলেজ (ইংরেজি: BCIC College) বাংলাদেশ কেমিক্যাল ইন্ডাষ্ট্রিজ কর্পোরেশন (শিল্প মন্ত্রনালয়) কর্তৃক পরিচালিত একটি স্বনামধন্য শিক্ষা প্রতিষ্ঠান। কলেজটি মিরপুর বোটানিক্যাল গার্ডেন (জাতীয় উদ্ভিদ উদ্যান) ও ঢাকা চিড়িয়াখানার কোল ঘেঁষে ৫.১৬ একর এলাকার একটি নির্মল-মনোমুগ্ধকর অঙ্গনে অবস্থিত। যেখানে একদিকে রয়েছে রাজধানী শহরের সার্বিক সুবিধাদি; অপর দিকে রয়েছে শ্যামলীময় পল্লী-প্রকৃতির বিদ্যালাভোপযোগী পরিবেশ। ১৯৮৩ সালে স্কুল শাখার মাধ্যমে কলেজের যাত্রা শুরু। বিসিআইসি স্কুল শাখাও বিসিআইসি কলেজ নামে পরিচিত। বর্তমানে শুধু কলেজ শাখায় ছাত্র-ছাত্রীর সংখ্যা ২০০০ এর অধিক।এ কলেজে রয়েছেঃ প্রশস্ত শ্রেণীকক্ষ, বিষয়ভিত্তিক গবেষণাগার, ৬৫০০ বই বিশিষ্ট লাইব্রেরী, মসজিদ, খেলাধুলার মাঠ, কম্পিউটার ও সাচিবিক বিদ্যা ল্যাব। আর এগুলোর সাথে নিয়মিত আন্তঃ ও জাতীয় পর্যায়ের সহপাঠ কার্যক্রম কলেজটিকে করে তুলেছে ঢাকা শিক্ষা বোর্ডের অন্যতম সেরা কলেজগুলোর মধ্যে একটি।
পশ্চিমবঙ্গের বিশ্ববিদ্যালয়সমূহের তালিকা
পশ্চিমবঙ্গের বিশ্ববিদ্যালয়গুলির একটি তালিকা নিচে দেওয়া হলো।
Bengal Engineering & Science University, Shibpur
ফরাসি ইস্ট ইন্ডিয়া কোম্পানি
ফরাসি ইস্ট ইন্ডিয়া কোম্পানি (ফরাসি: "La Compagnie française des Indes orientales" বা "Compagnie française pour le commerce des Indes orientales") ছিল একটি বাণিজ্যিক প্রতিষ্ঠান। ১৬৬৪ সালে ব্রিটিশ ও ডাচ ইস্ট ইন্ডিয়া কোম্পানিদুটির সঙ্গে প্রতিযোগিতাকল্পে এই সংস্থাটি প্রতিষ্ঠা করা হয়।
জ্যঁ-ব্যপ্তিস্ত কোলবার্টের পরিকল্পনা অনুযায়ী রাজা চতুর্দশ লুইয়ের সনদ অনুযায়ী পূর্ব গোলার্ধে ব্যবসাবাণিজ্য পরিচালনার লক্ষ্যে এই সংস্থাটি প্রতিষ্ঠিত হয়। Compagnie de Chine (১৬৬০), Compagnie d'Orient ও Compagnie de Madagascar নামে তিনটি পূর্বতন একত্রিত হয়ে ফরাসি ইস্ট ইন্ডিয়া কোম্পানি গড়ে ওঠে। কোম্পানির প্রথম ডিরেক্টর জেনারেল ছিলেন দে ফায়ে। তাঁর সহকারী ছিলেন ফ্রান্সিস ক্যারন ও মারাকারা আভানচিন্টজ। ক্যারন ডাচ ইস্ট ইন্ডিয়া কোম্পানির অধীনে ৩০ বছর কর্মরত ছিলেন; তাঁর কর্মজীবনের ২০ বছরই কেটেছিল জাপানে। অপরপক্ষে আভানচিন্টজ ছিলেন পারস্যের এসফাহনের অধিবাসী এক শক্তিশালী আর্মেনিয়ান বণিক।
১৬০৩ সালে প্রথম ভারতের দিকে রাষ্ট্র-প্রযোজিত ফরাসি সমুদ্রযাত্রার ঘটনাটি ঘটে। এই সমুদ্রযাত্রার ক্যাপ্টেন ছিলেন Paulmier de Gonneville of Honfleur। রাজা চতুর্থ হেনরি "Compagnie des Indes Orientales" নামক একটি কোম্পানিকে এই প্রথম অভিযানের অনুমোদন দেন। এই সনদ বলে উক্ত কোম্পানি ১৫ বছর ভারতে একচেটিয়া ফরাসি বাণিজ্যের অধিকার লাভ করে। কোলবার্টের "Compagnie des Indes Orientales" নামক সংস্থার পূর্বসূরি এই সংস্থা অবশ্য জয়েন্ট-স্টক কর্পোরেশন ছিল না। রাজাই ছিলেন এই সংস্থার অর্থের জোগানদাতা।
"Compagnie des Indes Orientales"-এর প্রাথমিক পুঁজি ছিল ১৫ মিলিয়ন লিভ্র্। এই কোম্পানি ৫০ বছর ভারতে একচেটিয়া ফরাসি বাণিজ্যের অধিকার লাভ করে। ১৭১৯ সালের মধ্যে কোম্পানি ভারতে প্রতিষ্ঠা লাভ করে। কিন্তু এই সময় কোম্পানির আর্থিক দুরবস্থা চলছিল। মুঘল সাম্রাজ্যের পতনের পর কোম্পানি ভারতের অভ্যন্তরীণ রাজনীতিতে হস্তক্ষেপ করতে শুরু করে। কিন্তু এই ব্যাপারে ইংরেজদের সঙ্গে প্রতিযোগিতায় তাদের পরাজয় ঘটে।
এরপর কোম্পানি আর আর্থিক দুরবস্থা কাটিয়ে উঠতে পারেনি। ফরাসি বিপ্লবের ২০ বছর পূর্বে ১৭৬৯ সালে ফ্রান্সের রাজা ষোড়শ লুই সকল সম্পত্তি সহ কোম্পানি অধিগ্রহণ করে নেন। রাজা কোম্পানির সকল ঋণ পরিশোধ করতেও অঙ্গীকারবদ্ধ হয়েছিলেন।
পন্ডিচেরি ও চন্দননগর সহ বেশ কয়েকটি ভারতীয় বাণিজ্যকেন্দ্র অবশ্য ১৯৫৪ সাল পর্যন্ত ফরাসি অধিকারভুক্ত ছিল।
এয়ার ফোর্স ওয়ান
এয়ার ফোর্স ওয়ান () হচ্ছে যুক্তরাষ্ট্র বিমান বাহিনীর প্রাতিষ্ঠানিক এয়ার ট্রাফিক কন্ট্রোল কল সাইন, যা যুক্তরাষ্ট্রের রাষ্ট্রপতিকে বহন করে এমন কোনো বিমানের জন্য প্রযোজ্য হয়। ১৯৯০ সাল থেকে রাষ্ট্রপতির ফ্লাইটগুলো দুটো বিশেষভাবে নির্মিত বোয়িং ৭৪৭-২০০বি সিরিজের বিমান দ্বারা পরিচালিত হয়ে আসছে। এই দুইটি বিমানে ইউনাইটেড স্টেটস মিলিটারি সিরিয়াল নম্বর হচ্ছে ২৮০০০ ও ২৯০০০। এই বিমানগুলোকে শুধুমাত্র তখনই এয়ার ফোর্স ওয়ান বলা হয় যখন রাষ্ট্রপতি স্বয়ং এটাতে উপবিষ্ট থাকেন। এছাড়া যদি কখনো রাষ্ট্রপতি অন্য কোনো বিমানেও সফর করেন তখন সেটিকেও এয়ার ফোর্স ওয়ান হিসেবে পরিগণিত হবে।
এয়ার ফোর্স ওয়ান মার্কিন রাষ্ট্রপতির ক্ষমতার একটি প্রতীক হিসেবে ধরা হয়। একই সাথে এই বিমানটি বিশ্বের অন্যতম বিখ্যাত এবং সবচেয়ে বেশি ছবিধারণকৃত বিমান।
১৯১০ সালের ১১ অক্টোবর, মার্কিন যুক্তরাষ্ট্রের প্রথম রাষ্ট্রপতি হিসেবে থিওডোর রুজভেল্ট বিমানে আরোহণ করেন। যদিও সেটি ছিলো মিসৌরির কাছে অবস্থিত কিনলক এয়ার ফিল্ড থেকে একটি রাইট ফ্লায়ারের মাধ্যমে। তিনি তখন রাষ্ট্রপতি হিসেবে কার্যরত ছিলেন না। তাঁর উত্তরসূরী উইলিয়াম হাওয়ার্ড ট্যাফ্ট তখন রাষ্ট্রপতি হিসেবে কার্যরত ছিলেন। এই রেকর্ড তৈরিকারী অনুষ্ঠানটি দেশটিতে বিপুল সাড়া ফেলে এবং এখান থেকেই মার্কিন রাষ্ট্রপতিদের বিমান সফরের শুরু।
ফ্রাংকলিন ডি. রুজভেল্ট হচ্ছেন প্রথম মর্কিন রাষ্ট্রপতি যিনি তাঁর কার্যকালে বিমানে আরোহণ করেন। দ্বিতীয় বিশ্বযুদ্ধের সময় রুজভেল্ট একটি প্যান-আমেরিকান বোয়িং ৩১৪-এ করে ১৯৪৩ সালের কাসাব্লাঙ্কা কনফারেন্সে যোগদানের উদ্দেশ্যে মরোক্কো সফর করেন। এ সফরে তিনি প্রায় ৫,৫০০ মাইল রাস্তা পাড়ি দেন। জার্মান সাবমেরিনগুলোর হুমকির কারণে আটলান্টিক যুদ্ধের সময়কালে এটিই ছিলো পরিবহণের সবচেয়ে নিরাপদ মাধ্যম।